ועדת ביטחון הפנים, כנסת 24, פרוטוקול מספר 84, 2022-05-09 10:00

מירב בן ארי: בוקר טוב לכולם, אני מתכבדת לפתוח את ישיבת ועדת ביטחון הפנים.

מירב בן ארי: היום ח' באייר התשפ"ב, ה-9 במאי 2022.

מירב בן ארי: על סדר היום: התמודדות המשטרה עם אירועי הפרות הסדר בהר הבית במהלך הרמדאן.

מירב בן ארי: לצערי הרמדאן הסתיים אבל הפעילות של המשטרה לא מפסיקה.

מירב בן ארי: אני אגיד כמה מילים ולאחר מכן אני אתן למשטרה ולחברי הכנסת, אלא אם יש חבר כנסת שצריך לצאת, אז תגידו לי.

מירב בן ארי: אם לא אכפת לכם, נתחיל בסקירה של המשטרה כדי לשמוע.

מירב בן ארי: רק כמה מילים על הסיור שקיימתי בהר הבית, בכנסיית הקבר ובכל האזור הזה ועל הסרטונים שהמשטרה העבירה על ההתמודדות שלהם בהר הבית.

מירב בן ארי: קודם כל, אני שמעתי גם היום את סמי מדבר ברדיו ואני רוצה לחזק את כל שוטרות ושוטרי מחוז ירושלים שמתמודדים יום יום עם הפרות סדר.

מירב בן ארי: אני רוצה לאחל איחולי החלמה מהירה גם בשם חברי הכנסת לשוטר מג"ב שנפצע אתמול בשער שכם.

מירב בן ארי: אני אישית הייתי אתמול בתל השומר, ביקרתי שני פצועים של מג"ב.

מירב בן ארי: לצערי, בזמן שאנחנו ממשיכים את החיים יש שוטרים שנותרו מאחור.

מירב בן ארי: אני רוצה לחזק אתכם.

מירב בן ארי: ההתמודדות בהר הבית לצערי הייתה בעיקר באמצעי התקשורת הזרה, יצאה בצורה מסולפת.

מירב בן ארי: אני יכולה להגיד לכם שגם אני באופן אישי שלחתי סרטונים לכמה קבוצות בחו"ל כדי להסביר להם עם מה התמודדו השוטרים על הר הבית.

מירב בן ארי: המקום הזה, המקום הקדוש ביותר, נהפך לאזור נפיץ ומסוכן.

מירב בן ארי: היו אפילו ימים בהם לא היה יהודי אחד על הר הבית ולמרות זאת המשיכו ההתפרעויות האלימות על ההר.

מירב בן ארי: השוטרים נאלצו להיכנס פיזית לתוך ההר במהלך חודש הרמדאן.

מירב בן ארי: צר לי שמקום קדוש וכל כך חשוב נהפך לזירה אלימה.

מירב בן ארי: גורמים מסיתים שנמצאים על ההר הופכים את החיים שם לבלתי נסבלים.

קריאה: למה לא עוצרים אותם?

מירב בן ארי: עוצרים אותם, המשטרה תתייחס לזה.

מירב בן ארי: אני רוצה להגיד עוד משהו אחד.

מירב בן ארי: בתוך ההר יש עשרות אלפי מתפללים שמגיעים להתפלל, מוסלמים שמגיעים להתפלל.

מירב בן ארי: מדובר שם על מספר לא גדול שהופך את החיים שם לסיוט.

מירב בן ארי: ביקשתי לכנס את הוועדה גם בגלל שהיא שקופה, חשוב לי שתציגו עם מה התמודדתם על ההר.

מירב בן ארי: אני ומספר חברי כנסת שמתעניינים באופן אישי יודעים, אבל אני לא חושבת שהציבור מספיק מבין עם מה נאלצתם להתמודד בחודש האחרון.

מירב בן ארי: לכן ביקשתי לקיים את כינוס הוועדה.

שלמה קרעי: למה את מקטינה?

שלמה קרעי: את אומרת מספר לא גדול.

שלמה קרעי: יש הפגנות של עשרות אלפים שקוראים - - ומניפים דגלי חמאס.

מירב בן ארי: אם יש משהו שאני לא עושה ואתה בטח יודע, זה לא לקחת אחריות או לא לעסוק בנושאים הכי נפיצים.

מירב בן ארי: הוועדה הזאת עושה את זה כל שבוע ואתה בטח יודע את זה.

מירב בן ארי: ברשותך, נעבור לסקירה של המשטרה.

מירב בן ארי: אני מניחה שיש לכם מה להגיד.

מירב בן ארי: מי מציג?

נצ"מ נתן גור: נתי גור, מפקד מרחב דוד במשטרה.

נצ"מ נתן גור: אני אשמח אם תתני לנו להציג סרטון.

מירב בן ארי: בהחלט, אני אשמח שתציגו את הסרטונים.

מירב בן ארי: (מוצג סרטון).

מירב בן ארי: אולי רק תסביר מה ראינו בסרטון.

נצ"מ נתן גור: בוקר טוב גברתי יושבת ראש הוועדה וחברי הכנסת.

שלמה קרעי: את יודעת מה היה קורה אם בבית כנסת מישהו היה זורק אבן, מה היו עושים לו המתפללים האחרים?

מירב בן ארי: ברור לי, לכן אני רוצה שנתי יספר לנו.

נצ"מ נתן גור: גברתי יושבת ראש הוועדה, חברי הכנסת, בוקר טוב לכולם.

נצ"מ נתן גור: ראינו פה סרטון שמציג את ההתנהלות בחודש האחרון, שמבחינתנו היה חודש מאוד מאתגר במשטרת ישראל ובעיקרו גלש לירושלים.

נצ"מ נתן גור: בחודש אחד לחגוג גם את פסח, גם פסחא וגם חודש הרמדאן זה אירוע מאוד מאתגר.

נצ"מ נתן גור: כולם מתנקזים במקום אחד של קילומטר מרובע בתוך העיר העתיקה ורוצים לחגוג את החגים.

נצ"מ נתן גור: אנחנו צריכים לדעת לשמור על האיזון והוויסות הנכון על מנת שכולם יוכלו לחגוג את החג ולקיים את הפולחן.

נצ"מ נתן גור: לא להיבהל מהרעשים, מה ששמענו זה זיקוקים, זה לא ירי או משהו כזה.

נצ"מ נתן גור: האירוע הוא אירוע של זיקוקים.

נצ"מ נתן גור: בעצם ראינו הפרות סדר שחלקן התרחשו ברחבות מחוץ למסגדים, וחלקן, כשראינו את המצוקה של השוטרים ליד אחת הדלתות, זו בעצם הפרת סדר מתוך המסגד כלפי אותם שוטרים שבאים לאפשר את קיום התפילות.

נצ"מ נתן גור: אני רוצה לציין שהאירוע המשמעותי פה מדבר על יום שישי, ערב ליל הסדר, בזמן שהמטרה העיקרית שלנו הייתה להוציא את הצעירים שבאו להפר את הסדר על מנת לאפשר את תפילת הצהריים למוסלמים ביום שישי.

נצ"מ נתן גור: רוב העיסוק שלנו היה פה בנושא הזה, על מנת שיוכלו לקיים את התפילה אותם אנשים נורמטיביים שהגיעו לקיים את התפילות.

נצ"מ נתן גור: אנחנו נערכנו לחודש הזה, ידענו שהולך להיות חודש מאתגר גם על בסיס הלקחים של שנה שעברה.

נצ"מ נתן גור: במחוז ירושלים הוקם חמ"ל תודעה על מנת שנוכל לאתר אירועים ולפעול נגדם וכנגד מסיתים, לנטר כאלה שמפרסמים אירועים או דברים מסיתים נגד המשטרה והתפילות.

נצ"מ נתן גור: אני מזכיר לכם אירוע של פיגוע שהיה בהתחלה מחוץ לירושלים, ישר הוציאו תמונות שיש הפרות סדר בשער שכם כשלא היה כלום.

נצ"מ נתן גור: שער שכם היה נקי לחלוטין ולא היה בו כלום.

נצ"מ נתן גור: חלק מהתפקיד של חמ"ל התודעה היה לנטר את אותם אירועים ולהפסיק את השמועה שרצה מהר מאוד.

נצ"מ נתן גור: בתקופה הזאת התמודדנו עם אירועים של הפרות סדר בתוך הר הבית.

נצ"מ נתן גור: במחוז ירושלים הוקמה מפקדה משימתית לטיפול בהפרות סדר שקשורות לאירועי הרמדאן, ולא מתעסקים בשאר האירועים שמאתגרים אותנו גם ככה בשגרה במחוז ירושלים.

נצ"מ נתן גור: המחוז לא ערוך רק לחודש הרמדאן, אנחנו בשגרה ערוכים בנושא הבט"ש והפח"א בצורה מאוד משמעותית, עם דגש על מחוז ירושלים.

נצ"מ נתן גור: רק בנושא הרמדאן היו לנו במפקדה המשימתית 781 עצורים, 615 בגירים ו-166 קטינים.

נצ"מ נתן גור: כל אחד טופל בצורה אחרת, חלק המשיכו למעצרים עד תום ההליכים.

נצ"מ נתן גור: ראיתם בתמונות שחלקם היו רעולי פנים.

נצ"מ נתן גור: מבחינה ראייתית, קשה לנו להביא ראיות מספיק טובות לבית משפט על מנת שיוכלו להמשיך את האירועים איתם.

נצ"מ נתן גור: גם בנושא הזה אנחנו עושים את המירב, אם זה זיהוי של לבוש, אנחנו אפילו יורדים לרמה של נעליים וסימנים על נעליים על מנת שנוכל להביא ראיות טובות בנושא הזה.

נצ"מ נתן גור: זה לא פשוט, אבל בסך הכל ביחד עם חברינו מהשב"כ, מצה"ל וכל גורמי המודיעין האחרים במדינת ישראל, הצלחנו להגיע ל-781 עצורים.

נצ"מ נתן גור: חלקם המשיכו למעצרים עד תום הליכים וחלקם הורחקו מהר הבית - - -

ניר ברקת: מה קרה אחרי?

ניר ברקת: אתה יכול לתת סטטיסטיקה על מה שקרה לאחר מכן לעצורים?

מירב בן ארי: גם משרד המשפטים והפרקליטות נמצאים פה, הם גם יתייחסו.

מירב בן ארי: אתה יודע מתוך 781 עצורים כמה - - אתה לא יודע אם כולם שוחררו.

מירב בן ארי: ברשותך, תן למשטרה ולפרקליטות להתייחס.

נצ"מ נתן גור: אנחנו יותר חזקים ממך בנתונים, אז אנחנו יכולים לתת את הנתונים הטובים יותר.

נצ"מ נתן גור: חלק מהתיקים עדיין מתנהלים ומוגשים בהם כתבי אישום.

נצ"מ נתן גור: זה תהליך כדי להגיש כתב אישום.

נצ"מ נתן גור: חלקם מעצרו עד תום ההליכים, משהו כמו 10% שנגדם היו ראיות יותר טובות, הצלחנו לזהות אותם בעבירות של זריקות אבנים או זיקוקים.

נצ"מ נתן גור: דרך אגב, השריפה של העץ זה מזיקוק שנורה מכיוון רחבת אל-אקצא לכיוון הכוחות, זה מה ששרף את העץ בסרטון שראינו.

נצ"מ נתן גור: עדיין מתנהלים כתבי אישום, אני מאמין שהמספרים יעלו.

נצ"מ נתן גור: כל יום המספרים עולים.

נצ"מ נתן גור: קרוב ל-223 הורחקו מהר הבית בצו של מפקד מחוז ירושלים.

נצ"מ נתן גור: יש לו סמכות מנהלית להרחיק עד חצי שנה מהר הבית.

נצ"מ נתן גור: אני לא אפלח את התקופות, חלקם הורחקו לשלושה חודשים, חלקם לחודשיים, התקופות משתנות אבל הן בין יום לחצי שנה בסמכות של מפקד מחוז ירושלים.

שלמה קרעי: אתם בודקים אנשים בכניסה להר הבית ומבקשים - - -

קריאה: הם לא בודקים.

נצ"מ נתן גור: אנחנו לא עושים את זה על כל אחד.

שלמה קרעי: אז איך אתם מרחיקים?

שלמה קרעי: איך הצו נכנס לתוקף?

נצ"מ נתן גור: יש לנו שיטות אחרות דרכן אנחנו יכולים לבדוק אם אנשים הגיעו להר הבית או לא.

שלמה קרעי: מה השיטות?

נצ"מ נתן גור: יש כל מיני דברים שאפשר לעשות ברמת המודיעין אם אנשים כאלה ואחרים מגיעים להר הבית או לא.

נצ"מ נתן גור: חלקם מוכרים לנו.

נצ"מ נתן גור: אין בידוק של 100%, אנחנו לא מזהים אדם-אדם.

נצ"מ נתן גור: אנחנו מדברים על תפילות שמגיעים אליהן 80,000-90,000 באחד מימי שישי, אז קשה לזהות ואי אפשר לבדוק כל אדם.

נצ"מ נתן גור: יש בידוק סלקטיבי, יש צפייה, בכל השערים יש שוטרים, אין שער שאין בו שוטרים בכניסות להר הבית.

נצ"מ נתן גור: הבידוק הוא לא אחד אחד, אבל יש בידוק משמעותי.

נצ"מ נתן גור: אני יכול להגיד לך שבשבוע נבדקים מעל 10,000 נכנסים להר הבית בשבוע של שגרה, לא של רמדאן.

מירב בן ארי: נתי, מה גרם לכם השנה להיכנס להר?

מירב בן ארי: מתי בפעם האחרונה נכנסתם לתוך ההר?

נצ"מ נתן גור: יש הבדל בין להיכנס להר לבין להיכנס לתוך המסגד עצמו.

מירב בן ארי: לתוך המסגד, מתי הפעם האחרונה שנכנסתם?

נצ"מ נתן גור: הפעם האחרונה הייתה לדעתי ב-2017.

מירב בן ארי: תסביר לנו קצת כדי שנבין למה נכנסתם.

נצ"מ נתן גור: אחת הטקטיקות החשובות שלנו או אחת ההחלטות אחרי הערכת מצב שהתקיימה על ידי מפקד המחוז והמפכ"ל שליווה אותנו באירועים האלה זה להוציא את הצעירים שהסתגרו בתוך המסגד על מנת לאפשר - - זה היה ביום שישי, לא היו באותו יום ביקורים של יהודים.

נצ"מ נתן גור: זה היה נטו כדי לאפשר את התפילה בצהריים, כי ידענו שבמידה והכמות שהייתה, באותו יום הוצאו מהמסגד 425 חשודים שנעצרו במסגד.

נצ"מ נתן גור: ידענו שאם ימשיכו הפרות הסדר אז כנראה שתפילת הצהריים לא תוכל להתקיים.

נצ"מ נתן גור: אחת הסיבות שנכנסנו והוצאנו את הצעירים האלה הייתה הסיבה הזאת.

נצ"מ נתן גור: דרך אגב, חלקם נעצרו ונכלאו ל-24 שעות והמשיכו את התהליכים בצורה אחרת.

נצ"מ נתן גור: חלק שוחררו על ידי בתי המשפט, אבל המשכנו את התהליכים.

נצ"מ נתן גור: חלק גדול הורחק מהר הבית.

יואב בן צור: באיזשהו שלב מנעתם כניסה של אנשים להר הבית?

יואב בן צור: יש לכם איזושהי הגבלה מבחינת המספרים?

נצ"מ נתן גור: בחלק גדול מהזמן לא הגבלנו את הכניסות להר הבית.

נצ"מ נתן גור: חשבנו שהציבור הנורמטיבי שבא להתפלל בעיקר בתפילות יום שישי, אני מדבר פה על האירועים המשמעותיים.

נצ"מ נתן גור: אחרי זה היו לנו עוד אירועים לקראת חול המועד, אבל האירועים המשמעותיים היו בתפילות יום השישי.

נצ"מ נתן גור: הייתה מניעה כזאת או אחרת של אלה שמוגבלים או מורחקים והצלחנו לאתר, אותם לא הכנסנו להר הבית.

נצ"מ נתן גור: דרך אגב, חלקם הגיעו אלינו לטיפול על הפרות הוראה חוקית וחלקם לא נכנסו לשטח הר הבית.

ניר ברקת: לא הייתה לכם התלבטות לייצר הגבלת גיל בהערכת המצב?

נצ"מ נתן גור: היו כל מיני התלבטויות בהערכות המצב.

ניר ברקת: האם הדרג המדיני התערב?

נצ"מ נתן גור: אני לא יודע אם הדרג המדיני התערב בשיקול הזה של - - -

מירב בן ארי: סליחה, אני עולה לוועדת הכנסת.

מירב בן ארי: יום טוב יחליף אותי בינתיים.

נצ"מ נתן גור: זה עלה אצלנו בכל מיני דיונים, אבל בסוף בדיונים של הר הבית אנחנו יושבים בהרכב מאוד רחב של גורמי מודיעין, שב"כ וצבא.

ניר ברקת: מה הייתה עמדת המשטרה?

נצ"מ נתן גור: גם עמדת המשטרה הייתה לאפשר את הכניסה להר הבית על מנת לאפשר את התפילות.

ניר ברקת: אני שואל מבחינת הגבלת גיל.

ניר ברקת: פעם היה נהוג לא להכניס אנשים מתחת לגיל 40, נכון?

נצ"מ נתן גור: עמדת המשטרה הייתה לאפשר את התפילה ולקיים אותה בהר הבית.

שלמה קרעי: פורסם שקיבלתם הנחיה לא לעלות להר בחלק מהזמן מגורמים מדיניים.

שלמה קרעי: עד כמה ההנחיה הזאת - - -

נצ"מ נתן גור: מה זאת אומרת?

נצ"מ נתן גור: אני לא מבין את השאלה.

שלמה קרעי: השוטרים קיבלו הנחיה שלא לעלות להר, להישאר בחוץ כדי לא לייצר משבר קואליציוני או עימות בתוך הר הבית.

נצ"מ נתן גור: אני לא יודע אם הייתה החלטה כזאת.

נצ"מ נתן גור: אני חושב שרוב ההחלטות התבססו על הערכות מצב מקצועיות שקיימנו בכל מיני דרגים, אם זה - - -

שלמה קרעי: ההחלטה המקצועית הייתה לא להיכנס להר?

נצ"מ נתן גור: אני לא יודע להגיד לך אם הייתה החלטה מדינית שעברה.

נצ"מ נתן גור: בדיונים בהם אני השתתפתי ההחלטות היו יותר מקצועיות ועם גורמי המקצוע.

שלמה קרעי: מי כן יודע אם היה?

שלמה קרעי: אתה יכול לברר?

נצ"מ נתן גור: אולי ברמה אחרת.

יואב בן צור: האם בשלב מסוים הרגשתם שמונעים מכם לעשות איזושהי פעולה מבצעית שרציתם לעשות ואמרו לכם לא לעשות אותה?

יואב בן צור: אמרו לכם למשל לא להיכנס למסגד ולרדוף אחרי - - -

נצ"מ נתן גור: אני אומר שוב, ההחלטות בהן אני השתתפתי היו החלטות מקצועיות על בסיס הערכות מצב.

נצ"מ נתן גור: הערכות המצב בוצעו על ידי מפקד מחוז ירושלים ועל ידי מפכ"ל המשטרה.

נצ"מ נתן גור: בסוף ישבנו בדיונים מקצועיים עם גורמי מקצוע.

נצ"מ נתן גור: בדיונים בהם אני השתתפתי לא - - -

ניר ברקת: אני רוצה לחדד את השאלה שלנו.

ניר ברקת: אני מבקש שתבדוק את זה ותתנו לנו תשובה מסודרת.

ניר ברקת: האם הייתה איזושהי מגבלה על שיקול הדעת של מפקד המחוז, המפכ"ל, של מישהו מהשוטרים, בריסונו נגד דעתו המקצועית?

ניר ברקת: כלומר, האם הייתה החלטה שכן צריך להיכנס והאם היה מקרה בו הפוליטי מנע זאת.

ניר ברקת: אני מבקש שתבדוק את זה.

נצ"מ נתן גור: אנחנו נבדוק את זה.

נצ"מ נתן גור: אני אומר שוב, בסוף יש מצבים בהם כן נכנסנו.

ניר ברקת: אם ההחלטה היא החלטה מקצועית של המשטרה, תנוח דעתנו.

ניר ברקת: אנחנו רוצים לוודא שלא היה כאן מצב ש - - -

שלמה קרעי: לא לגמרי תנוח דעתנו כי עדיין יש שם מאגרי תחמושת וסלסלות של אבנים.

מוסי רז: חבר'ה, אתם באתם עם עמדה מראש.

מוסי רז: הוא אומר לך שהם נכנסו למסגד, אז אם הייתה הוראה לא להיכנס הם הפרו אותה.

מוסי רז: כנראה לא הייתה הוראה כזאת.

יום טוב חי כלפון: חבר הכנסת ברקת, יהיו עוד גורמים ותוכלו לשאול.

יום טוב חי כלפון: הוא עונה את מה שהוא מכיר.

שלמה קרעי: אנחנו ראינו סרטונים שפורע פוגע בשוטר, רץ למסגד ואז נעצרים בפתח המסגד.

שלמה קרעי: האם יש הנחיה כזאת?

שלמה קרעי: מה זה, שגרירות?

שלמה קרעי: אפשר לפרוע ולקבל מקלט?

נצ"מ נתן גור: עובדתית מאז 2017, אל תתפוס אותי בדיוק בשנה, לא נכנסנו למסגדים.

נצ"מ נתן גור: נכנסנו הרבה פעמים לרחבות בהר הבית אבל לא למסגדים.

קריאה: זו הוראה מדינית של נתניהו לא להיכנס.

נצ"מ נתן גור: אני מעריך שיש שיתוף מדיני, אני לא מתעלם מזה.

נצ"מ נתן גור: ברור לי שיש שיתוף מדיני אבל בסוף זה עובד יותר בין המפכ"ל למשרד לביטחון פנים והגורמים המדיניים.

נצ"מ נתן גור: בהתעסקות שלנו היינו מעלים את ההמלצות שלנו והן היו בדיונים מקצועיים עם מפקד מחוז ירושלים ומפכ"ל המשטרה שליווה אותנו יום יום באירועים בשטח הר הבית.

נצ"מ נתן גור: אני יכול להגיד שאני יודע שזה עבר גם לדרגים מדיניים, זה לא נשאר אצלנו בלבד.

נצ"מ נתן גור: יש את השר לביטחון פנים שחלק מהנושאים הועברו לידיעת המשרד וכנראה איפשהו זה עלה גם לרמות יותר גבוהות.

יום טוב חי כלפון: תודה רבה.

יום טוב חי כלפון: יש עוד שאלות?

יואב בן צור: אני אשמח להוסיף שאלה.

יואב בן צור: הבעיה היא לא תמיד פוליטית.

יואב בן צור: הבעיה היא שמשטרת ישראל לא רוצה להתמודד עם הבעיות, היא רוצה תמיד שקט וזה מה שגרם - - -

יום טוב חי כלפון: בואו נעשה את זה לפי הסדר.

יום טוב חי כלפון: רונן הגדוש, רמ"ח שיטור מיוחד, בבקשה.

רונן הגדוש: גם אחראי על מדור יס"מ שאחראי על בניין הכוח של הכוחות שפועלים בין היתר בהר הבית.

רונן הגדוש: בנוסף לדבריו של מר דוד, אציין על ההכנות לקראת הרמדאן של כלל כוחות היס"מ לפעילות במתאר הזה.

רונן הגדוש: בסוף אנחנו מבינים את הרגישות ולכן משטרת ישראל פעלה באופן משמעותי מאוד להכנת הכוחות, כולל אימון ייעודי שאורגן על ידי אג"ם בשיתוף פעולה עם מג"ב וכלל את כלל הכוחות והמפקדים שפעלו בהר הבית במסגרת ההיערכות לרמדאן.

רונן הגדוש: צריך להבין שהאימון הזה כולל את כלל הכוחות והאמצעים ועוסק בדיוק במתארים האלה שראיתם וחווינו אותם על בסיס לקחים שהופקו בעבר.

רונן הגדוש: באימון תורגלו כלל התרחישים, לרבות כניסה למסגד והתמודדות עם מצב כזה, כפי שהופעל על ידי מרחב דוד בפועל.

רונן הגדוש: כלל האמצעים שהופעלו בהר הבית במסגרת ההיערכות הם אמצעים לפיזור הפס"ד, הם מאושרים ובוצעו בשיקול דעת על פי הנהלים על ידי הכוחות במקצועיות רבה.

רונן הגדוש: צריך להגיד גם באומץ רב, יש לא מעט שוטרים שנפגעו במהלך האירועים הללו.

רונן הגדוש: תודה רבה.

יום טוב חי כלפון: אם אני מבין נכון, אתם תרגלתם את זה מראש על בסיס מודיעין שקיבלתם?

רונן הגדוש: לא על בסיס מודיעין אלא על בסיס לקחי העבר.

רונן הגדוש: למעשה תקופת הרמדאן - - -

יום טוב חי כלפון: אני מבין שמאז 2017 לא היו כניסות למסגדים.

יום טוב חי כלפון: זה אומר שדווקא הפעם כן תכננתם - - -

רונן הגדוש: לא תכננו את זה אלא הרחשנו את זה.

רונן הגדוש: יכול להיות שגם ב-2018 וגם ב-2019 האימונים האלה נעשים באופן תכוף כל שנה לקראת חודש הרמדאן שהוא חודש רגיש בו יש חיכוכים בהר הבית בין הכוחות לבין המתפללים.

רונן הגדוש: כאשר הדבר נדרש, משטרת ישראל צריכה לדעת להוציא את זה לפועל.

רונן הגדוש: אנחנו עושים את כל ההכנות הניתנות לרבות תכנון ואימונים על מנת להביא לידי ביטוי את היכולות - - -

שלמה קרעי: בסוף השוטרים נראו בסרטון בכניסה למסגד כאילו הם בארץ אויב, בסוריה, לא במדינת ישראל בבירה ירושלים.

שלמה קרעי: הם עומדים, מתכופפים ומגנים על עצמם.

שלמה קרעי: מה זה?

שלמה קרעי: זו בושה.

רונן הגדוש: אני ממש לא חושב כמוך.

רונן הגדוש: מה שאתה רואה זה אולי מצב טקטי - - -

שלמה קרעי: זה מה שאתם בחרתם להראות.

רונן הגדוש: זה מצב טקטי ספציפי.

רונן הגדוש: צריך להבין מה המטרות שמרחב דוד רצה להשיג.

רונן הגדוש: בסופו של דבר הוא השיג אותם, פעם אחת ללא כניסה למסגד ופעם אחת עם כניסה למסגד.

רונן הגדוש: היו לא מעט כניסות במהלך הרמדאן הזה.

רונן הגדוש: אפשר לפרט על זה, אבל לא כל הכניסות כללו דרך אגב ניקיון של כל הר מכלל המתפללים.

רונן הגדוש: לא כל הכניסות הן כניסות עם כניסה לתוך המסגד.

רונן הגדוש: כל פעם צריך להבין מה התכלית המבצעית שרוצים להשיג.

שלמה קרעי: מה התכלית?

שלמה קרעי: איפה ההרתעה?

שלמה קרעי: אם מתוך אלפי פורעים בסוף נשארו 60 במעצר עד תום ההליכים, וגם הם כנראה - - -

מוסי רז: איך אתה יודע שהיו אלפי פורעים?

שלמה קרעי: רואים את זה.

שלמה קרעי: אלפים קוראים אודרוב תל אביב, מניפים דגלי חמאס, משתוללים, תסתכל בסרטונים, אתה רואה אלפים שעומדים שם וקוראים להשמיד את מדינת ישראל.

שלמה קרעי: אתה לא רואה את זה?

יום טוב חי כלפון: חברי הכנסת, תגיעו להסכמה על מאות.

שלמה קרעי: מאות הם עצרו, 700 הם עצרו.

שלמה קרעי: כמה הם לא עצרו?

שלמה קרעי: אתה חושב שהם עצרו כל אחד?

שלמה קרעי: מוסי, תתחבר למציאות.

שלמה קרעי: כשעבאס בא ואומר שהדרישות של מלך ירדן הן הדרישות שלנו ברמה של בגידה במדינה, לא האינטרסים של מדינת ישראל מעניינים אותי.

שלמה קרעי: עבאס אומר שהדרישות של מדינה זרה הן האינטרסים שלי.

קריאה: זה לא דרישות של מדינה זרה, זה הסכם השלום בין ישראל לבין ירדן שהצביעו בעדו 88 חברי כנסת.

מירב בן ארי: מה קורה?

מירב בן ארי: התייחסת?

מירב בן ארי: שלמה, בבקשה.

שלמה קרעי: תודה גברתי יושבת הראש.

שלמה קרעי: קודם כל, מה שראינו בסרטון זה - - -

מירב בן ארי: זה כמה סרטונים שחוברו יחדיו.

שלמה קרעי: ירושלים לא חוברה יחדיו בסרטונים האלה, היא נראית לא בריבונות ישראל כאשר שוטרים מתכופפים ומגנים על עצמם.

מירב בן ארי: זרקו עליהם אבנים, בשביל זה יש להם מגנים.

שלמה קרעי: זה נראה כמו מלחמה במדינת אויב ולא בעיר הבירה ירושלים.

שלמה קרעי: כאשר מונעים מהם, לפי הפרסומים, להיכנס, לעצור ולעשות את העבודה בצורה - - -

מוסי רז: אבל אמרו לך שזה לא נכון.

שלמה קרעי: הוא אמר שהוא לא יודע.

מירב בן ארי: חבר הכנסת קרעי בזכות דיבור ואני אגיד שבוועדה הזאת המשטרה בסוף תתייחס להערות של חברי הכנסת אז תרשמו את מה שאתם רוצים להתייחס.

שלמה קרעי: אגב, אני חושב שלמשטרה יש את היכולת והכוח לעשות את מה שנדרש, לעצור פורעים ולא רק 10% אלא 150%, להוסיף עוד ועוד אנשים מהחקירה ולצרף גם אותם למעצר עד תום ההליכים ולכתבי אישום.

שלמה קרעי: לא ייתכן ששוטרים בעיר הבירה של מדינת ישראל עומדים, מפחדים להיכנס ולא מורשים להיכנס לתוך מסגד.

שלמה קרעי: זה אפילו לא מסגד, זה אפילו לא בית תפילה, זה בושה וחרפה.

שלמה קרעי: אם אצלנו בבית הכנסת מישהו היה קם וזורק אבן, המתפללים היו תופסים אותו מהאוזניים וזורקים אותו החוצה.

שלמה קרעי: לא אנחנו צריכים להיכנס.

שלמה קרעי: אני שומע שעיקר המטרה היא לאפשר להם את התפילה ולכן אנחנו מסכנים את חיי השוטרים שלנו.

שלמה קרעי: למה זאת המטרה שלנו?

שלמה קרעי: אם הם לא מסוגלים להתפלל שם, אם הם לא מסוגלים לשמור על הילדים שלהם והצעירים שלהם, שלא יבואו להתפלל.

שלמה קרעי: איזה מן דבר זה?

שלמה קרעי: אנחנו צריכים להסתכן?

שלמה קרעי: ברחבת הכותל נזרקות אבנים, שוטרים מסכנים את החיים שלהם וכל זה כי מנסור עבאס מחזיק את הקואליציה ואם יעשו משהו שלא מוצא חן בעיניו, אוי ואבוי.

שלמה קרעי: אם יעשו משהו שלא מוצא חן בעיני מלך ירדן, אז מנסור עבאס יפרק את הקואליציה.

שלמה קרעי: הוא כתב את זה אתמול בפוסט שלו.

שלמה קרעי: הוא אמר, אני רוצה הקמת מדינה פלסטינית שבירתה ירושלים, הר הבית ומסגד אל-אקצא.

שלמה קרעי: לאן הגענו?

שלמה קרעי: לאן נגיע עם הרפיסות והחולשה הזאת?

שלמה קרעי: אין לי שום תלונות למשטרה, התלונות שלי הן לדרג המדיני.

שלמה קרעי: אנחנו כאן כדי לשמוע מה המשטרה בכל זאת עושה בתוך המסגרת המצומצמת בה נותנים לה לפעול.

שלמה קרעי: כנראה שהיא עושה את המקסימום שהיא יכולה.

שלמה קרעי: אנחנו נדרש שהדבר הזה ייעשה ביתר שאת ואם צריך להחליף את השלטון כדי שיתנו לכם לעשות את העבודה, אנחנו נעשה את זה.

יום טוב חי כלפון: תודה רבה חבר הכנסת קרעי.

יום טוב חי כלפון: חבר הכנסת ניר ברקת, בבקשה.

ניר ברקת: קודם כל, אני רוצה להביע הערכה למשטרה שנמצאת בין הפטיש לסדן.

ניר ברקת: אני מכיר את זה היטב ולצערי הרב התחושה שלי היא שבסבב האחרון ידנו בתחתונה.

ניר ברקת: אני מדבר על מדינת ישראל.

ניר ברקת: מקובל עליי לחלוטין שאנחנו צריכים לאפשר חופש פולחן למוסלמים בהר הבית, זה בכלל לא שנוי במחלוקת.

ניר ברקת: מקובל עליי לחלוטין שצריך לאפשר עלייה של יהודים להר הבית, גם זה איננו שנוי במחלוקת.

ניר ברקת: מה שקרה במהלך התקופה האחרונה זה שהסטטוס קוו בהר הבית הופר לחלוטין.

ניר ברקת: התחושה היא שהוא הפך לעיר מקלט לטרוריסטים ולצעירים אלימים שנכנסים לתוך המסגד.

ניר ברקת: ראינו את התמונות שהצגתם, זה לא היה מסגד, זה היה מבצר שממנו זרקו אבנים.

ניר ברקת: מבחינתי חיללו את קדושת המקום.

ניר ברקת: זה שלמשטרת ירושלים אין יכולת לייצר בידוק נורמלי, אני לא מדבר על ימים רגילים, אני מדבר על ימי הרמדאן בהם מגיעים מאות אלפי מתפללים להר.

ניר ברקת: אי אפשר למנוע מצעירים להיכנס להר.

ניר ברקת: אני הייתי בכמה הערכות מצב, לא לוקחים סיכונים.

ניר ברקת: צריך לשים מגבלת גיל, מתחת לגיל 40 לא נכנסים בגלל הערכת המצב.

ניר ברקת: אני חושב שהדרג המדיני היה צריך לבקש את זה מכם ליתר ביטחון כדי לא להכניס את המדינה למצוקה אלינו נכנסנו.

ניר ברקת: העובדה שהיו שם צעירים, זה היה ברור מראש שזה מה שיהיה.

ניר ברקת: אני חושב שהדרג המדיני היה צריך לעזור לכם למנוע את הדבר הזה.

ניר ברקת: הדבר השני, שיהיה ברור, חייבים לשנות את המשוואה בנושא הבדיקות לכניסה להר הבית בימי הרמדאן במספרים גדולים.

ניר ברקת: אם לא נשנה את המשוואה ולא נעשה את הבידוק, אז כל רמדאן - - בעצם מה קורה?

ניר ברקת: הציבור הערבי בארץ ובעולם חושב שחלק מהסטטוס קוו זה שמותר להפגין, להרים דגלי אש"ף ולעשות מה שרוצים בהר הבית, כאילו מדינת ישראל היא לא הריבון שם.

ניר ברקת: הדבר הזה הוא בלתי מתקבל על הדעת, אסור להשלים עם זה.

ניר ברקת: ימין או שמאל, זה לא משנה.

ניר ברקת: זו טריטוריה של מדינת ישראל.

ניר ברקת: אנחנו מאפשרים לווקף הירדני להפעיל את הנושא הדתי, זה בסדר, אפשר לחיות עם זה.

ניר ברקת: בלתי מתקבל על הדעת שאנחנו נעבור לסדר היום וכאילו עכשיו המוסלמים בכל העולם יודעים שברמדאן הבא מותר להפגין, מותר לזרוק אבנים, מותר הכל כי אנחנו לטובת העניין לא למדנו שום לקח.

ניר ברקת: אני מאוד מוטרד.

ניר ברקת: אני זוכר ממ"זים בתקופתי שהייתה להם עצמאות מקצועית מוחלטת, כולל פריצה להר הבית.

ניר ברקת: הייתי שם במקרה ב-2017, זה שדה קרב, לא מקום תפילה.

ניר ברקת: אנחנו צריכים לעשות הכל כדי לעזור למשטרה, לתת להם את הכלים, לתת להם גיבוי.

ניר ברקת: מחילה מהחברים מהשמאל, הבלגן שהיה בתקופה הזאת, אסור להשלים אתו.

ניר ברקת: אל תחפשו אותנו אשמים, הערבים מאשימים את היהודים והיהודים מאשימים את היהודים.

ניר ברקת: מה זה הדבר הזה?

ניר ברקת: צריך לתת למשטרה לפעול ביד קשה נגד כל אלימות בכל מקום במדינת ישראל.

ניר ברקת: אין עיר מקלט, בוודאי לא הר הבית.

מירב בן ארי: תודה רבה חבר הכנסת ניר ברקת.

מירב בן ארי: חבר הכנסת מוסי רז, בבקשה.

מוסי רז: ראשית עברנו את חודש הרמדאן.

מוסי רז: המשטרה הייתה צריכה להתמודד עם אתגר לא קל בכלל, וזה קודם כל להבטיח את חופש התפילה של יהודים ומוסלמים בכותל ובהר הבית, בלי נפגעים בקרב השוטרים והמתפללים.

מוסי רז: אני לא יכול להגיד שזה הושלם במאה אחוז, אבל זה הושלם בצורה יותר טובה מאשר בחגי רמדאן קודמים, בואו נגיד את האמת.

מוסי רז: כן, יש פצועים, אני מאחל רפואה שלמה.

מוסי רז: יש גם פלסטינים פצועים אבל זה לא מה שראינו בחגים קודמים.

מוסי רז: באו לפה חברי הכנסת מהליכוד עם איזושהי תאוריה שהם הביאו מהבית, ושום דבר לא מבלבל אותם, האמת לא מבלבלת אותם.

מוסי רז: הם באים ושואלים למה לא פרצתם למסגד - - -

שלמה קרעי: אתה ראית את הסרטון או שהגעת באיחור?

קטי קטרין שטרית: שלמה, הוא מנסה ליצור מצב שבו אנחנו נצרח, הוא יגיב ואנחנו נצרח.

קטי קטרין שטרית: תן לו לדבר.

מוסי רז: אולי הייתי צריך להקדים ולהגיד ששלמה לקה בעוד שכחה - - שלמה, אתה יודע שאני מאוד אוהב ומעריך אותך.

מוסי רז: חבר הכנסת קרעי לקה בעוד שכחה - - -

קטי קטרין שטרית: אבל אתה מסית.

מוסי רז: אני לא אמרתי שהוא מסית, אמרתי - - -

קטי קטרין שטרית: אמרת הליכוד.

מירב בן ארי: קטי, תני לו לדבר בבקשה.

מוסי רז: אולי בראש שלך כל דבר שהליכוד אומר זה הסתה, לא בראש שלי.

מוסי רז: הוא לקה בשכחה, אמר מה היה קורה אם זה היה קורה בבית כנסת.

מוסי רז: אני אקריא לך את אתר Ynet מ-2017 כשפינו את מאחז הפושעים בעמונה.

שלמה קרעי: מאחז האמיצים, הציוניים, אוהבי הארץ.

שלמה קרעי: למה אתה מטנף ככה?

שלמה קרעי: גם למוסלמים אתה קורא פושעים כשהם זורקים אבנים בהר הבית?

מירב בן ארי: שלמה, ההערה שלך נשמעה.

מוסי רז: הנערים שהתבצרו בבית הכנסת במאחז השליכו אבנים, 41 שוטרים נפצעו.

מוסי רז: מה השר לביטחון פנים השמאלן אמר?

מוסי רז: המתבצרים חוליגנים.

מוסי רז: אה, השמאלן זה גלעד ארדן מהמפלגה שלכם.

מוסי רז: בואו לא נהיה צבועים.

מוסי רז: אותו דבר עשיתם גם לגבי עניין הפריצה - - -

שלמה קרעי: לא הבנתי, מה זה היה בסדר שזרקו אבנים מתוך בית הכנסת?

מירב בן ארי: הדיון כאן הוא על הר הבית.

מוסי רז: הדיון היה כי הוא אמר שבבית כנסת המתפללים היו - - -

מירב בן ארי: אותם פורעים מוסלמים על ההר, מישהו הפריע להם?

מירב בן ארי: לא הצלחתי להבין.

מירב בן ארי: היו ימים שלא היה יהודי אחד על הר הבית והפרעות המשיכו.

מוסי רז: הדיון היה כי נאמר - - -

מירב בן ארי: מישהו הפריע להם?

מוסי רז: אני לא התייחסתי אליהם.

מירב בן ארי: למה לא לגנות אלימות, הסתה ודגלי חמאס?

מוסי רז: אני לא מגנה אלימות?

מירב בן ארי: כנראה לא מספיק חזק.

מירב בן ארי: אני אומרת לך, לא צריך להיות בצד הימני של המפה כדי להבין שמשהו לא טוב קורה שם.

מוסי רז: אני יכול להמליץ לך על רופא אוזניים.

מוסי רז: אני מגנה כל אלימות באשר היא ובזה התחלתי.

שלמה קרעי: כולל בהר הבית?

מוסי רז: כולל בכל מקום.

מוסי רז: אני לא שמעתי אתכם מגנים אלימות, לא שמעתי אתכם מגנים את מה שהיה בבורים בשבת, אבל עזבו.

מוסי רז: אני עכשיו מדבר על השקר שנאמר פה על בתי כנסת, התייחסתי לשקר.

מוסי רז: עכשיו אני רוצה להתייחס לפריצה למסגד.

מוסי רז: הם באו ואמרו שלא פרצתם למסגד, אבל כן פרצו למסגד.

מוסי רז: הייתה לכם הוראה מדינית - - -

מירב בן ארי: אני אמרתי שפרצו למסגד ושאלתי מה הסיבה.

מוסי רז: את חברת כנסת מהליכוד?

מירב בן ארי: מה זה קשור לליכוד?

מירב בן ארי: אני צריכה להיות בליכוד כדי להבין שמה שקורה בהר הבית הוא חמור וקשה?

מירב בן ארי: מה זה קשור לליכוד?

מוסי רז: אני התייחסתי למה שאמרו חברי הכנסת מהליכוד כשלא היית פה.

מירב בן ארי: לא משנה.

מירב בן ארי: אני לא מפריעה לך, בבקשה.

מוסי רז: חברי הכנסת מהליכוד אמרו שהייתה לכם הוראה מדינית לא להיכנס למסגד, אבל - - -

שלמה קרעי: שאלנו.

מוסי רז: אז נכנסו למסגד.

מוסי רז: הייתה כנראה הוראה מדינית בתקופת נתניהו שחמש שנים לא נכנסו למסגד.

מוסי רז: גם מה שהיה בשנה שעברה, במלחמת מאי שאתם קוראים לה שומר חומות, לא אכפת לי איך יקראו לה, רק שלא תהיה לנו עוד מלחמה נוספת.

מוסי רז: אני רוצה להגיד עוד דבר.

מוסי רז: ההסתה שנשמעה פה נגד הסכם השלום עם ירדן איננה במקומה.

מוסי רז: הסכם השלום עם ירדן הוא נכס אסטרטגי של מדינת ישראל.

מוסי רז: אם אני לא טועה, הצביעו בעדו 88 חברי כנסת.

מוסי רז: הסכם השלום עם ירדן קובע את הסדרים על ההר ויש לשמור עליהם.

מוסי רז: זה לא קשור לאף חבר כנסת, זה קשור להסכם השלום עם ירדן.

מוסי רז: תראו, אתם מנסים לשטח פה איזה מצב.

מוסי רז: יש פה מצב מורכב.

מוסי רז: אני מאוד אוהב את חברי יהודה גליק ומאוד מעריך גם את הרצון.

מוסי רז: אני בעד חופש פולחן.

מוסי רז: ברור לכם שמה שקורה, השינוי שחל בציבור היהודי של הרצון לעלות להר הבית שלא היה בעבר, ברור לכם שזה יוצר מתח.

מוסי רז: מ-1929 ועד היום הדבר הזה יוצר מתח, ולכן אם רוצים לשנות את הסטטוס קוו ואם היה שינוי בסטטוס קוו זה לרעת הפלסטינים, לרעת המוסלמים, לא לרעת היהודים.

שלמה קרעי: אתה עכשיו מצטרף להסתה של מנסור עבאס.

מירב בן ארי: שלמה קרעי, אני מבקשת לתת למוסי לסיים.

שלמה קרעי: הניסיון לייצר הנדסת תודעה - - -

מוסי רז: אני אומר שוב, לא היה שינוי בסטטוס קוו אבל אם היה שינוי הוא לא לרעת היהודים.

מוסי רז: המצב הזה שבו משנים את ההתייחסות היהודית להר, המצב הזה יוצר מתיחות ולכן צריך לפתור את הדברים בהסדרים.

מוסי רז: לכן הסדר השלום עם ירדן הוא הבסיס להסדר בהר.

מירב בן ארי: תודה.

ניר ברקת: פעם היה מותר להיכנס דרך השער, לעלות למסגד, לשלם כסף ולהיכנס.

ניר ברקת: פעם היה את כל המעלה, היה ניתן לעבור.

מירב בן ארי: חבר'ה, אתם הרבה ויש כאן עוד גופים שאנחנו רוצים לשמוע.

מירב בן ארי: אני מבקשת להתקדם בסבב של חברי הכנסת ולעבור למשרדים.

מירב בן ארי: חבר הכנסת בן צור ולאחר מכן חבר הכנסת יום טוב כלפון.

יואב בן צור: תודה.

יואב בן צור: בראשית דבריי אני רוצה לשלוח איחולי החלמה מהירה לשוטר מג"ב שנפצע אתמול.

יואב בן צור: שנית, אני רוצה להודות לנתי ולכל הצוות שלו.

יואב בן צור: אתה נמצא במרחב הכי רגיש והכי נפיץ, צריך המון תבונה וקור רוח כדי לנהל מרחב כזה.

יואב בן צור: אתה עושה את זה בצורה מעוררת כבוד, אני מכיר את זה מקרוב.

יואב בן צור: אין ספק שהעבודה שאתם עושים היא עבודה נהדרת שמנעה הרבה מצבים לא נעימים למקום ולמציאות הכללית בכלל.

יואב בן צור: הטענות או הביקורת שיש לנו הן לא על העבודה שלכם, אתם עושים את העבודה המקצועית שלכם כמו שהיא.

יואב בן צור: אני רוצה להעלות נקודה אחת שקשורה באופן כללי למשטרה ולמי שמתכלל את האירועים.

יואב בן צור: הגשתי גם הצעה לסדר היום בנושא הזה.

יואב בן צור: בזמן שבהר הבית לא מגבילים כניסה של אנשים במספרים גדולים, בעוד פחות משבועיים יהיה ל"ג בעומר במירון ושם פתאום מגבילים.

מירב בן ארי: בשבוע הבא התכוונת.

יואב בן צור: 16,000 אנשים בכל ארבע שעות.

יואב בן צור: אתמול נפתחה הרשמה עם כרטיסים שצריך לשלם עליהם.

יואב בן צור: כל אדם שרוצה להגיע למירון צריך לשלם כסף.

מירב בן ארי: הוא לא משלם על ההר, הוא משלם על התחבורה.

יואב בן צור: ומי שלא משלם על התחבורה לא יכול להגיע למירון.

מירב בן ארי: צריך להגיע בשאטלים מסודרים.

יואב בן צור: גם אם יש לו רכב פרטי הוא צריך לשלם כדי להגיע בשאטל.

יואב בן צור: אם אין לו כרטיס, הוא לא יכול לעלות להר בכלל.

יואב בן צור: ההגבלה היא במספר הכרטיסים.

יואב בן צור: אם אדם בא ברגל מצפת או ממקום כלשהו, אם אין לו כרטיס הוא לא יכול להיכנס.

מירב בן ארי: שיעלה מסודר.

יואב בן צור: מה זה שיעלה מסודר?

יואב בן צור: הוא הולך ברגל.

מירב בן ארי: מה זה הולך ברגל?

מירב בן ארי: זה לא שבת, הוא יכול לעלות על אוטובוס ולהגיע.

יואב בן צור: אבל הוא לא רוצה, הוא רוצה ללכת ברגל ולהגיע ברגל.

מירב בן ארי: אז שיקנה כרטיס.

יואב בן צור: למה שיקנה כרטיס?

מירב בן ארי: למה?

מירב בן ארי: כי היה שם אסון בו 45 אנשים נהרגו.

יואב בן צור: ולכן מה?

מירב בן ארי: ולכן מגבילים את הכניסה להר.

יואב בן צור: גברתי הנכבדה - - -

קריאה: ולא צריך להגביל את הכניסה של המוסלמים להר?

מירב בן ארי: מה זה קשור למוסלמים?

מירב בן ארי: הר הבית נראה כמו הר מירון?

מירב בן ארי: היינו שם בשבוע שעבר, זה לא נראה טוב.

יואב בן צור: מכיוון שאני מכיר את הר מירון והייתי שם יותר פעמים מסיור אחד של וועדה, אני מכיר בדיוק את כל המקומות.

יואב בן צור: אני מברך על כך שהוצאו כל היציעים שהיו שם והרסו את כל המבנים הבלתי חוקיים שהיו שם.

יואב בן צור: מי שבנה אותם, אגב, זה לא היה מישהו לא חוקי, זה היה מדינת ישראל ששילמה עליהם ולא מישהו פרטי.

יואב בן צור: בכל אופן הרסו אותם וזה בסדר.

יואב בן צור: יש הרבה יותר מקום לכמות גדולה של אנשים, עם כל הכבוד.

יואב בן צור: למה צריך לתחום את זה בכסף?

יואב בן צור: אני לא מבין.

יואב בן צור: אתמול פתחו את האתר ובתוך פחות מ-24 שעות נרשמו כבר 55,000 אנשים שרוצים להגיע לאתר.

יואב בן צור: שנית, יש אנשים שאין להם אינטרנט.

מירב בן ארי: יש גם בבתי הכנסת ובמערכת נדרים אפשרות.

יואב בן צור: יש גם כאלה שאין להם כרטיסי אשראי והם משתמשים רק במזומן, אנשים מבוגרים שלא יודעים.

יואב בן צור: איך מגיעים למקום הזה.

יואב בן צור: בשלב מסוים יעצרו את המכירה כי יגיעו למכסה הכוללת של מה שקבעו, ואז אנשים אחרים לא יוכלו להיכנס.

יואב בן צור: לעומת זאת, בהר הבית אף אחד לא עוצר, אף אחד לא משלם, אף אחד לא מתנה התניות של רישוי וביטחון שם, כלום, כאילו זו ארץ אחרת.

יואב בן צור: אני כובל על האפליה בנושא הזה.

יואב בן צור: אני חושב שעם כל הכבוד, עד היום אף אחד לא ידע בהר מירון לומר בדיוק מה יקרה ואיך.

יואב בן צור: יש בלבול גדול, במקומות מסוימים לא יודעים אם כן יתנו לעשות משהו למטה, למעלה או בצדדים.

יואב בן צור: אני אומר שוב, אני חושב שאנחנו צריכים להפגין ריבונות על הר הבית כי זה נמצא במדינת ישראל שהיא הריבון.

יואב בן צור: לא ירדן, לא האחים המוסלמים, לא אגודות כאלה ואחרות ובטח לא החמאס והג'יהאד האסלאמי.

יואב בן צור: אני חושב שהמשטרה עושה את העבודה שלה בצורה נכונה, אבל הדרג המדיני לדעתי מגמגם פה והגמגום הזה יוצר פרעות ומעמיד את השוטרים בסכנת חיים.

יואב בן צור: אין קו חד שקובע עד כמה אפשר לתת לפרעות האלה להימשך.

מירב בן ארי: תודה.

מירב בן ארי: חבר הכנסת יום טוב כלפון ולאחר מכן חברת הכנסת קטי שטרית.

יום טוב חי כלפון: תודה רבה גברתי יושבת הראש.

יום טוב חי כלפון: אני אתחיל דווקא בתודה לשוטרים, לך נתי ולכל הצוותים.

יום טוב חי כלפון: ראיתי את זה במו עיניי כשהייתי על ההר ביום חמישי האחרון.

יום טוב חי כלפון: תודה על כל המאמצים שלכם לאפשר ליהודים את הזכות הפשוטה והברורה לעלות למקום החשוב והקדוש ביותר לעם היהודי שהוא הר הבית.

יום טוב חי כלפון: זה בזכותכם.

יום טוב חי כלפון: כמו שאמרתי לכם כשהייתי על ההר, ראיתי גם את החבר'ה יוצאים מפעילות מבצעית על ההר ונותנים את הנשמה.

יום טוב חי כלפון: יש גם פצועים ונפגעים, אנחנו כמובן מאחלים רפואה שלמה והחלמה מהירה.

יום טוב חי כלפון: העבודה שלכם חשובה מאוד ואנחנו כאן כדי להודות לכם על זה.

יום טוב חי כלפון: זה בפן הראשון.

יום טוב חי כלפון: אני רוצה לחזור על דבר טבעי.

יום טוב חי כלפון: אני שומע בימים האחרונים, אפילו היום בבוקר איזשהו עיתונאי אמר לי שזו פרובוקציה שחבר כנסת במדינת ישראל עולה להר הבית.

יום טוב חי כלפון: בעיניי בכלל לחשוב שזו פרובוקציה זה ביזיון.

יום טוב חי כלפון: אין דבר טבעי ונורמלי יותר מזה שיהודי עולה להר הבית, קל וחומר נבחר ציבור וחבר כנסת שעולה להר הבית.

יום טוב חי כלפון: קודם כל, זה מקום ריבוני במדינת ישראל, הר הבית נמצא בריבונות ישראלית בתוך בירת ישראל ירושלים המאוחדת והריבונית.

יום טוב חי כלפון: ברור שחבר כנסת יכול לעלות לשם מסיבות אישיות ודתיות.

יום טוב חי כלפון: יש חברי כנסת כמוני, ויושב כאן גם חברי איתמר בן גביר שעולה לשם מסיבות דתיות.

יום טוב חי כלפון: יש גם חברי כנסת שעולים מסיבות מקצועיות, למיטב ידיעתי יושבת ראש הוועדה עלתה לשם כדי לבחון את העבודה שנעשית שם על ידי הרשויות והמשטרה.

יום טוב חי כלפון: זה טבעי, אפשר לעשות גם וגם.

יום טוב חי כלפון: זה מה שאני עשיתי כשעליתי לשם ביום חמישי גם מסיבה דתית כדי להודות לקדוש ברוך הוא על היום החשוב הזה ביום העצמאות, אבל גם מסיבה מקצועית כדי לבחון את עבודת הרשויות במקום.

יום טוב חי כלפון: עצם החשיבה, התהייה או השאלה על פרובוקציה על זה שיהודי, קל וחומר חבר כנסת עולה להר הבית, בעיניי זה דבר שלא יעלה על הדעת ולא מתקבל על הדעת.

יום טוב חי כלפון: בנוגע לאותם שבועיים או כמעט שבועיים בהם ההר היה סגור, אני אומר את זה עם הרבה כאב, המראות היו קשים לא רק לי אלא לרוב עם ישראל.

יום טוב חי כלפון: ההתפרעות של המוסלמים שם שפגעו קודם כל במסגד שלהם, זה נאמר בצדק רב קודם.

יום טוב חי כלפון: עצם זה ש - - ראיתי בעצמי את החלונות השבורים ואת האבנים.

יום טוב חי כלפון: אתה לא יכול להגיד שהמקום חשוב, אם מקום הוא חשוב או קדוש לך אז אתה לא פוגע בו.

יום טוב חי כלפון: הר הבית כל כך חשוב לי, אני מעולם לא אעז לפגוע באבן אחת או בדבר קטן ביותר כי אני חרד כאדם שחושב שהמקום הזה קדוש וחשוב, אני לא אגע.

יום טוב חי כלפון: אני מנסה להבין את אותם מתפרעים שאומרים שהמקום הזה קדוש להם.

יום טוב חי כלפון: במה הוא קדוש לכם אם אתם מוכנים להרוס אותו?

יום טוב חי כלפון: זה קצת מזכיר את המשל של שלמה המלך.

יום טוב חי כלפון: האם הלא אמיתית מוכנה להרוג את הילד כי זה לא הילד שלה, לכן היא מוכנה לחתוך אותו לשניים.

יום טוב חי כלפון: האם האמיתית בחיים לא תעז לפגוע בילד שלה.

יום טוב חי כלפון: מי שפוגע בהר הבית, מתפרע והורס, כנראה שהר הבית לא חשוב לו והמקום הזה לא באמת קדוש לו.

יום טוב חי כלפון: אני אגיד גם נקודת אור.

יום טוב חי כלפון: כן ראיתי אנשים יותר מבוגרים על ההר, מוסלמים שצעקו על אותם צעירים שמתפרעים.

יום טוב חי כלפון: זו אולי תחילה של תקווה.

יום טוב חי כלפון: אגב, הגבלות הכניסה לפי גילאים, אני לא יודע מה השיקולים היו אבל אם באמת שמתם לב שהפורעים הם אותם צעירים שהר הבית לא באמת קדוש להם, אולי כדאי להגביל את הכניסה שלהם לפי גיל, אם יש צעירים ערבים שבאים לשם רק כדי להתפרע.

יום טוב חי כלפון: באותה מידה, אם יהודים יבואו מחר להר מירון או למקום אחר ויתפרעו, אז לא ניתן להם להיכנס.

יום טוב חי כלפון: לדעתי באותה מידה לגיטימי להגביל כניסה ונראה לי שהמתפללים המבוגרים יעריכו את זה שמונעים מאותם צעירים שמתפרעים להיכנס לשם.

יום טוב חי כלפון: זה משהו שצריך לשקול.

יום טוב חי כלפון: אני אסיים במה שהתחלתי.

יום טוב חי כלפון: הר הבית הוא מקום קדוש ליהודים מעל 3,000 שנים, אין דבר טבעי ונורמלי יותר מכך שיהודים יעלו לשם, קל וחומר חברי כנסת.

יום טוב חי כלפון: תודה רבה.

מירב בן ארי: תודה.

מירב בן ארי: חברת הכנסת קטי שטרית ואחריה חברת הכנסת אורית סטרוק.

קטי קטרין שטרית: תודה לך גברתי יושבת הראש.

קטי קטרין שטרית: אני חושבת שהנקודה העיקרית היא שכנראה איבדנו את הריבונות על הר הבית, וזה מה שקרה.

קטי קטרין שטרית: אין שום אסטרטגיה.

קטי קטרין שטרית: לא אשכח את דבריו של מוטה גור שעלה להר הבית ואמר, הר הבית בידינו, ואז חזר ואמר, אני חוזר, הר הבית בידינו.

קטי קטרין שטרית: החיילים פרצו שם בבכי מפני שזה היה אירוע היסטורי בו חזרנו לארץ אבותינו.

קטי קטרין שטרית: 97 חיילים נהרגו על הר הבית, נרצחו, איך שתרצו לקרוא לזה.

קטי קטרין שטרית: אחרי המעמד הזה מגיע שר הביטחון דאז משה דיין והרמטכ"ל שלו רבין.

קטי קטרין שטרית: רבין עולה ואומר את מה שהוא אומר.

קטי קטרין שטרית: בנאום המרגש שלו הוא דיבר על כך שדם רענו לא נשפך לשב, זאת אומרת שהאירוע הזה של כיבוש הר הבית היה נקודה מאוד חשובה.

קטי קטרין שטרית: לא רבין ולא משה דיין, אף אחד מהם לא היה מהמחנה הלאומי, אבל האהבה שלהם למדינה הזו בערה בתוכם.

קטי קטרין שטרית: רבין אומר בנאומו נחמו עמי.

קטי קטרין שטרית: נכון שנהרגו על הר הבית מיטב בנינו, אבל הר הבית בידינו.

קטי קטרין שטרית: אני שואלת את השאלה המאוד פשוטה, האם באמת הר הבית בידינו?

קטי קטרין שטרית: המחזות שראינו היו מחזות מזעזעים.

קטי קטרין שטרית: ראינו שם, אני לא אקרא להם פלסטינים, אני קוראת להם חמאסניקים.

קטי קטרין שטרית: הם עלו על הר הבית עם ירי של זיקוקים וזריקת אבנים תוך שהם קראו, למען ג'נין אנחנו מוכנים לעשות פיגועים.

קטי קטרין שטרית: המטרה הייתה לנהל קרב בהר הבית.

קטי קטרין שטרית: הם ראו את הר הבית כתחילתו של הקרב על מדינת ישראל.

קטי קטרין שטרית: לצערי הרב, התחושה המאוד קשה שעולה בקרבנו.

קטי קטרין שטרית: ראינו כל כך הרבה סרטונים.

קטי קטרין שטרית: תתחילו מזה שראינו את משחקי הכדורגל, את הביזיון הזה של הריסת עתיקות.

קטי קטרין שטרית: לקחו אבנים עתיקות שהן ההיסטוריה שלנו, הניפו שם דגלי אש"ף וחמאס, כרזות של החמאס, זו הייתה לדעתי כניעה לאויב שבעצם רק הגבירה את כל החשק הזה להמשיך.

קטי קטרין שטרית: סגירת הר הבית במהלך הרמדאן זה ניצחון לחמאס, לטרור ולמהומות של האויבים שלנו עלינו.

קטי קטרין שטרית: אנחנו רואים פיגוע אחרי פיגוע כשהנושא של אל-אקצא הוא נושא הזוי, הוא לא קיים בפועל.

קטי קטרין שטרית: מה שקרה זה שההסתה שנעשתה גם במסגדים בכל הארץ, רעולי הפנים שיצאו בתהלוכה לכיוון תחנות המשטרה, המטרה שלהם הייתה לנהל קרב.

קטי קטרין שטרית: לא להתפלל, לא לכבד את הרמדאן, לא כלום.

קטי קטרין שטרית: אנחנו מדברים על אנשים שבאו להילחם.

קטי קטרין שטרית: כשהם באים להילחם צריך להתנהג אליהם כמו לוחמים, לא בכפפות של משי, לא להבין אותם ולחשוב שהם מסכנים.

קטי קטרין שטרית: בינתיים מה קרה?

קטי קטרין שטרית: 14 ימים יהודים לא עלו להר הבית.

קטי קטרין שטרית: הנה, הם ניצחו, הם השיגו את מה שהם רצו.

קטי קטרין שטרית: המראות מחוץ להר הבית של ניפוץ האוטובוסים, ילדים קטנים שנמצאים באוטובוסים וחוטפים את האבנים האלה וחלקם נפצעים, זה מראות של מלחמה.

קטי קטרין שטרית: אני כל כך מבינה את כל הגורמים האחרים שרוצים לשמור על השקט, אבל שקט הוא רפש.

קטי קטרין שטרית: מה שקיבלנו זה אנשים שבאו במטרה אחת והיא לעורר מהומות.

קטי קטרין שטרית: הם חשבו שהם יחזרו על מהומות מאי, אני לא יודעת אם זה לא יקרה.

קטי קטרין שטרית: אתמול בדרכי מהצפון עברתי ליד לוד, ראיתי את הניידות בכל מקום.

קטי קטרין שטרית: זו עיר הולדתי.

קטי קטרין שטרית: אנחנו מדברים על עשר דקות מנמל התעופה ועל רבע שעה מתל אביב, מרכז הארץ.

קטי קטרין שטרית: זה המראות שנתחיל לראות אם לא ניקח את החוק לידיים.

קטי קטרין שטרית: גם ככה הם מנהלים נגדנו הכפשות בכל העולם, גם ככה חשיבתם היא חשיבה של כמה שיותר להרוס עוד חלק ועוד חלק.

קטי קטרין שטרית: אין שום ברירה אלא להחזיר את ההרתעה על הר הבית ועל כל המדינה.

קטי קטרין שטרית: מה שקורה בהר הבית יקרה בכל המדינה.

מירב בן ארי: תודה חברת הכנסת קטי שטרית.

מירב בן ארי: אציין שבכל שנה בעשרת הימים האחרונים של הרמדאן הר הבית סגור לעליית יהודים, לא המצאנו את זה השנה.

מירב בן ארי: חברת הכנסת אורית סטרוק, לאחר מכן חבר הכנסת איתמר בן גביר.

אורית סטרוק: תודה רבה גברתי יושבת הראש.

אורית סטרוק: אני רוצה בעיקר לשאול שאלות.

מירב בן ארי: אין בעיה, תשאלי את השאלות.

אורית סטרוק: מאוד חשוב לי שכל השאלות ייענו כי אני מוותרת על חלק מזכות הדיבור שלי כדי שבסוף - - -

מירב בן ארי: זכותך לשאול שאלות.

אורית סטרוק: אני יודעת, אני לא נותנת נאום והצהרות כי אני רוצה לקבל תשובות לשאלות.

אורית סטרוק: אני רוצה לבקש ממך להקפיד שהשאלות ייענו.

מירב בן ארי: המשטרה תמיד נשארת עד הסוף.

אורית סטרוק: דיברו כאן רבים וטובים על הערך של הר הבית לעם היהודי.

אורית סטרוק: אפשר להגיד במשפט אחד שבגלל זה חזרנו הנה.

אורית סטרוק: חזרנו הנה משום שיהודים התפללו במשך אלפי שנים לחזור להר הבית, לכן אנחנו פה.

אורית סטרוק: אנחנו ממשיכים להתפלל וכל מי שאומר לכם שלא, כל יהודי שמתפלל בבית כנסת שלוש פעמים ביום, זו הדרך שלו.

אורית סטרוק: שלא יהיו אי הבנות, בגלל זה חזרנו הנה.

אורית סטרוק: דגניה, הרצליה, תל אביב, הכל זה מסביב.

אורית סטרוק: חשוב לי שנבין מה באמת קורה ולכן השאלות שלי.

אורית סטרוק: השאלה הראשונה היא האם המוראביטון או המוראביטת חזרו להר הבית, אולי בתלבושת אחרת או שם אחר?

אורית סטרוק: האם ההתנהלות שלהם חזרה?

אורית סטרוק: אם כן, מה עושים כנגד זה?

אורית סטרוק: האם יש המלצות של המשטרה בנושא?

אורית סטרוק: האם יש המלצות שלא נענות על ידי הדרג המדיני?

אורית סטרוק: איפה זה עומד אל מול הצו שיצא בזמנו שהוציא אותם מחוץ לחוק?

אורית סטרוק: זו השאלה הראשונה.

אורית סטרוק: השאלה השנייה לגבי עצורי הר הבית, קודם כל כמות העצורים הגדולה, אותם מאות עצורים שנעצרו לפנות בוקר ראשון, כמעט כולם שוחררו.

אורית סטרוק: חשוב להבין למה הם שוחררו, האם זו הייתה החלטה של המשטרה או של בית המשפט, או שזאת הייתה הנחיה של דרג מדיני או כל דרג בכיר אחר מעליכם.

אורית סטרוק: שנית, האם מלכתחילה כשעצרתם אותם תכננתם לשחרר אותם?

אורית סטרוק: האם אלה שנעצרו ושוחררו שוחררו בתנאים?

אורית סטרוק: מקובל שכשעוצרים אדם על התפרעות ומשחררים אותו, אז מגבילים אותו מלחזור למקום שבו אירעה ההתפרעות.

אורית סטרוק: האם יש תנאים מגבילים כאלה או אחרים?

אורית סטרוק: האם יש בקרה על מי שנכנס להר הבית?

אורית סטרוק: האם אתם נעזרים במצלמות שמתעדות מי עשה מה ומתוכן אתם מאתרים בהמשך ראיות כדי להעמיד לדין?

אורית סטרוק: כמה מאותם עצורים כנראה יעמדו לדין או כבר עומדים לדין?

אורית סטרוק: איפה עומד כל העניין הזה?

אורית סטרוק: סוגיית העתיקות שהפורעים השתמשו בהן כדי לחסום את השבילים.

אורית סטרוק: למה המשטרה לא מנעה מלכתחילה גם את חסימת השביל כשלעצמו, על אחת כמה וכמה את השימוש בעתיקות.

אורית סטרוק: למה המשטרה לא דאגה שהשבילים יפונו מהעתיקות האלה?

אורית סטרוק: מה נעשה בסופו של דבר עם העתיקות האלה?

אורית סטרוק: איך מונעים בהמשך שימוש בעתיקות ושימוש לא חוקי בעתיקות בהר הבית?

אורית סטרוק: בנושא הדגלים, איך קרה שדגל חמאס ודגל הרשות הפלסטינית הונפו במשך כל כך הרבה זמן מעל המסגד?

אורית סטרוק: למה שום דבר לא נעשה כדי להסיר את הדגלים האלה?

אורית סטרוק: למה בסוף כן הוסרו?

אורית סטרוק: מי הורה להסיר אותם?

אורית סטרוק: האם הסרת הדגלים לוותה בהתנגדות?

אורית סטרוק: אם לא, למה לא הסירו מלכתחילה?

אורית סטרוק: איך קורה שאתם כמשטרה לא רואים בעיה בהנפת דגלים כאלה בהר הבית, אבל כן רואים בעיה במצעד דגלים שעובר ברחובות העיר העתיקה או ברחובות הסמוכים לעיר העתיקה, דגלי ישראל.

מירב בן ארי: תודה.

אורית סטרוק: לא סיימתי, יש לי עוד שלוש שאלות.

אורית סטרוק: בנושא הדרשות במסגדים, האם אתם עוקבים אחרי הדרשות האלה ובודקים שאין בהן דברי הסתה?

אורית סטרוק: יש האזנה קבועה לדרשות האלה?

אורית סטרוק: האם ידוע לכם - - -

קטי קטרין שטרית: הם צריכים לכתוב את השאלות, אחרת לא יהיו תשובות.

מירב בן ארי: יש כאן את נתי ורונן ששולטים בחומר.

אורית סטרוק: אבל הם כרגע לא מקשיבים לשאלות.

מירב בן ארי: הם מקשיבים.

אורית סטרוק: לגבי הדרשות במסגדים, האם אתם עוקבים אחרי הדרשות האלה?

אורית סטרוק: האם אתם עוצרים, חוקרים ומעמידים לדין על הסתה בדרשות האלה?

אורית סטרוק: האם היו דרשות הסתה במהלך תקופת הרמדאן?

אורית סטרוק: האם אתם מגבילים מי כן יכול ומי לא יכול לשאת דרשות במסגדים?

אורית סטרוק: ספציפית לגבי הביקור של ראאד סלאח, איך קרה שבכלל אפשרו לו לעלות להר הבית ולמה זה היה פחות מסוכן מאשר מעבר של חברי איתמר בן גביר בשער שכם?

אורית סטרוק: שאלה אחרונה לגבי כל סוגיית הפרובוקציה וההסתה.

אורית סטרוק: האם ההמלצות לגבי פרובוקציה והסתה הן שלכם, אם לא של מי הן?

אורית סטרוק: איך קובעים מה נחשב לפרובוקציה באזור הר הבית ובאזור העיר העתיקה בכלל ומה לא?

אורית סטרוק: היו החלטות משונות מאוד ודירוג משונה מאוד בין יהודים לערבים.

אורית סטרוק: יהודי אם הוא רק משתעל, זו כבר הסתה, אבל אם ערבי נותן דרשה מסיתה במסגדים אז זה בסדר גמור.

אורית סטרוק: תודה.

מירב בן ארי: חבר הכנסת איתמר בן גביר ולאחר מכן חברת הכנסת קרן ברק.

איתמר בן גביר: אני רוצה לפתוח בשבח, במיוחד שאני לא פעם מטיל ביקורת על המשטרה וגם הפעם אני אטיל קצת ביקורת.

איתמר בן גביר: לפני הכל צריך לומר, כמו שיום טוב הזכיר, אני עולה להר הבית ורואה את הצוות והקצינים, רואה את נתי שאני לא יודע מה קורה בסבב המינויים הקרוב ואם הוא נשאר בהר הבית - - נדמה לי שראיתי ראיון אתו בו הוא אמר שהיה הכי מאתגר בתחנת לב הבירה.

איתמר בן גביר: אני חושב שאחרי שהיית בהר הבית יש לך מקום יותר מאתגר, ואני מאחל לך שקט ושלווה בשרון ובכל עם ישראל.

איתמר בן גביר: אני רוצה להטיח ביקורת ולומר בצורה הכי פשוטה, אני חושב שמה שקורה כאן זה שהמשטרה לא יודעת להגיד לא.

איתמר בן גביר: המשטרה לא יכולה לקבל כל הנחיה של דרג מדיני, גם אם מחר אני הייתי השר לביטחון פנים והייתי אומר לכם לעשות x, y, z, אם זה לא חוקי הייתם צריכים להגיד שאתם לא יכולים לעשות את זה כי זה לא חוקי.

איתמר בן גביר: אני לא מבין, שלל הדברים שאת חלקם הגדול הקריאה חברתי אורית סטרוק, זה לא עניין של שיקול דעת, זה עניין של אי חוקיות.

איתמר בן גביר: אי אפשר לקחת אדם שזרק בקבוק תבערה או אבן על שוטר ולשחרר אותו, זה לא קיים.

איתמר בן גביר: הבנתי שעצרתם 800 אנשים, אבל השאלה המרכזית היא מה קרה עם העצורים.

איתמר בן גביר: מי הובא למחרת לבית משפט?

איתמר בן גביר: מה ביקשו בבית המשפט?

איתמר בן גביר: אנחנו מכירים את הדברים.

איתמר בן גביר: אתה היית בלב הבירה.

איתמר בן גביר: ילדה שירקה, שכתבה גרפיטי, עצרו אותה בלילה.

איתמר בן גביר: אם יש מישהו בדרג המדיני שאומר למשטרה לשחרר עצורים שזרקו - - כאלה שיש לכם ראיות נגדם, מי שאין ראיות נגדו אני בטוח שהמשטרה עצמה לא תעשה את זה.

איתמר בן גביר: מי שיש נגדו ראיות, הכל מצולם, אין חיה כזאת.

איתמר בן גביר: המשטרה לא יכולה לבוא ולעשות משהו בניגוד לחוק.

איתמר בן גביר: אני מבין שהייתה כאן טענה שלא הייתה הגבלה, אבל בואו לא נעשה צחוק.

איתמר בן גביר: אני קיבלתי טלפונים משוטרים שסיפרו לי איך לא נותנים להם להיכנס למסגד.

איתמר בן גביר: חבר'ה, יש לכם אחריות, יש לכם פקודים, שוטרים ולוחמים שאתם חייבים להם.

איתמר בן גביר: אם מישהו מהם ייפגע מה יגידו?

איתמר בן גביר: זו הנחיה של הדרג המדיני?

איתמר בן גביר: לא נכנסנו למסגד?

איתמר בן גביר: יש דבר כזה?

איתמר בן גביר: אני מדבר בכובע שלי כמשפטן.

איתמר בן גביר: יש חיה חוקית שיגידו שזה X טריטוריה?

איתמר בן גביר: אם מחר תהיה ממשלת ימין והיו אומרים למשטרה שביצהר יש מי שזורק אבן, אל תאכפו את החוק, זה חוקי?

איתמר בן גביר: זה יכול להתקיים?

איתמר בן גביר: דגל אש"ף על הר הבית, מה זה הדבר הזה?

איתמר בן גביר: עשרה ימים זה תלוי שם למרבה ההשפלה.

איתמר בן גביר: ראיתי איך השוטרים רצים על דגל ישראל כמו אני לא יודע מה וישר תולשים אותו.

איתמר בן גביר: דגל אש"ף היה על הר הבית עשרה ימים.

איתמר בן גביר: אורית הזכירה את העניין של שער שכם.

איתמר בן גביר: אני עוד צריך ללבן עם היועצת המשפטית של הממשלה ושל הכנסת את כל הסיפור, מה פתאום הרחיקו אותי ולא נתנו לי להיכנס לשם.

איתמר בן גביר: דבר אחד אני לא מבין, ובזה כן יש לי טענה למשטרה.

איתמר בן גביר: למה לא הבאתם לי את הצו?

איתמר בן גביר: למה לא עדכנתם אותי כמה שעות לפני כן?

איתמר בן גביר: המינימום של המינימום זה שאני אוכל לקבל את זה וללכת לעתור לבית המשפט העליון.

איתמר בן גביר: אגב, אני מעדכן כאן שאני הולך להגיש תביעה.

מירב בן ארי: אבל זה לא הנושאים האישיים - - -

איתמר בן גביר: זה לא העניין של הנושא האישי.

איתמר בן גביר: גברתי יושבת ראש הוועדה, כשמגבילים חברי כנסת ופועלים, זה לא עניין אישי, זה עניין של הכנסת וכבודה של הכנסת.

מירב בן ארי: מה זה קשור לכנסת?

מירב בן ארי: אם יש לך עניינים עם המשטרה, תפתור אותם מול המשטרה.

איתמר בן גביר: אני אפתור אותם, אני אגיש תביעה.

איתמר בן גביר: אני רק אומר שכשמגבילים חברי כנסת צריך להביא צו, זה לא עניין אישי.

מירב בן ארי: רק לסיים בבקשה.

איתמר בן גביר: יש לי כמה נקודות חשובות בקצרה.

איתמר בן גביר: אתם יודעים לעבוד, כשאתם רוצים להרחיק אנשים יש לכם כלי שנקרא צווים מנהליים.

איתמר בן גביר: יש יהודים שקיבלו צווים כאלה מחוזרים להר, לא נותנים להם להיכנס להר הבית.

איתמר בן גביר: אני שואל האם השתמשתם בכלי הזה נגד אנשים בתנועה האסלאמית?

איתמר בן גביר: למה לא השתמשו בכלי הזה נגד ראאד סלאח?

איתמר בן גביר: ההגעה שלו לכל הדעות מחממת ומתסיסה את הרוחות.

איתמר בן גביר: למה לא הוציאו לו צו מנהלי?

איתמר בן גביר: למה לא עצרו אוטובוסים באום אל פאחם?

איתמר בן גביר: בהתנתקות, כשאנשים רצו לנסוע להפגין בכפר מימון, עצרו את האוטובוסים בשדרות, נתיבות ואופקים.

איתמר בן גביר: למה אי אפשר היה לעצור את האוטובוסים האלה שם?

איתמר בן גביר: הדבר האחרון, מישהו כאן הזכיר את המוראביטון ואת המוראביטת.

איתמר בן גביר: אני אומר את זה ואני חושב שאני מייצג רבים מעולי ההר.

איתמר בן גביר: לא ניתן שיחזירו אותנו לתקופה הזאת, זאת הייתה תקופה מאוד אומללה.

איתמר בן גביר: אני זוכר את זה ואני חושב שגם אתה זוכר את זה.

איתמר בן גביר: גברתי היושבת ראש, הייתה תקופה שכשיהודים עלו עמדו נשים והתחילו - - אותי עצמי, אל תגידי שאני מערב עניינים אישיים, זה פשוט היה תקדים.

איתמר בן גביר: מישהי צעקה לי לטבוח ביהודים, עניתי לה עם ישראל חי.

איתמר בן גביר: את מי עצרו?

איתמר בן גביר: אותי.

איתמר בן גביר: תבעתי את המשטרה וקיבלתי כסף גם מהמשטרה וגם מהווקף.

מירב בן ארי: אני מניחה שגם אז הייתה ממשלת שמאל רופסת.

איתמר בן גביר: את צודקת.

איתמר בן גביר: אני חייב להגיד לך, נתי, אני מתפלל שזה לא יחזור כי זה רק ילהיט את הרוחות ויגרום גם לצד היהודי לא לקבל את המשוואה הזאת.

איתמר בן גביר: נשים בארגונים לא חוקיים, זה ארגון לא חוקי.

מירב בן ארי: הוא יענה, חברת הכנסת סטרוק שאלה בצורה מאוד ברורה.

איתמר בן גביר: אז אני אסיים במשפט אחד.

איתמר בן גביר: אתם המשטרה, אתם צריכים לפעול לפי החוק לפני הדרג המדיני.

איתמר בן גביר: הדרג המדיני נותן הוראות ובסוף השוטרים חייבים לפעול לפי החוק.

איתמר בן גביר: אנחנו כאן נלחמים גם על קיום הוראות החוק וגם על שוטרים ולוחמים שצריך לומר שהפכו למרמס בהר הבית בידי מחבלים.

איתמר בן גביר: אסור להפקיר את השוטרים והלוחמים האלה, אני מדבר גם בשמם.

מירב בן ארי: אני כבר יכולה להגיד לך ששוטרי הר הבית ומחוז ירושלים לא הפכו למרמס בידי אף אחד.

איתמר בן גביר: את ראית את התמונה שמרביצים לשוטר והוא רודף ולא נכנס למסגד?

מירב בן ארי: אם אתה לוקח תמונה של שוטר אחד, זה לא מעיד על כל שוטרי ירושלים ומרחב הר הבית שהם שוטרים אמיצים ולוחמים.

מירב בן ארי: לפני שהגעת היית רואה את הסרטונים ושומע שמאז 2017, שאני מניחה שגם אז הייתה ממשלת שמאל רופסת, לא נכנסו אל תוך המסגד.

מירב בן ארי: השנה נכנסו אל תוך המסגד - - -

איתמר בן גביר: הבעיה שלך איתי היא שאני ביקרתי גם את הממשלה הקודמת, זו הבעיה הקשה שלך איתי.

איתמר בן גביר: אני לא באתי ואמרתי אמן למה שהם עשו.

מירב בן ארי: יש לי גם ביקורת, בגלל זה אני עושה את הדיון.

מירב בן ארי: אני רק אומרת שאף שוטר, בטח במחוז ירושלים שיש שם שוטרים גיבורים ואמיצים לא הפכו למרמס בידי מחבלים.

איתמר בן גביר: אני אתן לך טלפונים, תשאלי אותם.

מירב בן ארי: חברת הכנסת קרן ברק ואחריה חבר הכנסת פינדרוס.

קרן ברק: אין לי הרבה מה להוסיף לגבי מה שאורית שאלה.

קרן ברק: היא שאלה רשימת שאלות שאני מקווה שתענו אחת אחרי השנייה.

קרן ברק: אם אני מתחברת למה שאיתמר אמר, חשוב שכולנו כחברי כנסת נבין, חלקנו כעולים להר, אני לא הייתי שם 20 שנים.

קרן ברק: מי שמעוניין לעלות יכול לעלות מתי שהוא רוצה.

קרן ברק: השאלה שאולי מעניינת היא מה גבולות הגזרה, וזו לדעתי ההבהרה שצריכה לצאת מהוועדה.

קרן ברק: מה גבולות הגזרה, מה מותר ומה אסור?

קרן ברק: נגיד ואני לא רוצה לעבור על החוק או להמליץ לאנשים לעבור על החוק, אבל אני רוצה לדעת מה גבולות החוק כלפי כולם, כלפי ערבים ויהודים, שנבין מה מותר כדי שאחרי זה נוכל גם לדרוש את זכויותינו, או לא להפר את החוק.

קרן ברק: ברגע שלא ברור לך ואז אומרים לך שאתה יכול או לא יכול ללכת עם דגלים במדינת ישראל, בעיר הבירה של מדינת ישראל, זה משהו לא הגיוני.

קרן ברק: אם היית מספר את זה למישהו מחוץ לארץ, האם ניתן להניף את דגלי המדינה שלו בעיר הבירה שלו, אף אחד לא היה מאמין שזה קורה במדינת ישראל ובמדינה אחרת.

קרן ברק: הנפת דגל ישראל בבירת ישראל היא משהו שאני לא יכולה להבין איך הוא מוטל בספק ומי יכול להגיד שזה אסור.

קרן ברק: אם אפשר להגיד שזה אסור, אני רוצה להבין באיזה נסיבות, כדי שנבין אותן רוחבית ולא נקודתית למשהו שקורה בדקה האחרונה, שנדע לא להחליט על זה לפני כן.

קרן ברק: למה שלא נדע יממה לפני כן או בכלל מה מותר ומה אסור מבחינת החוק במדינת ישראל?

קרן ברק: אם זה מותר על פי חוק, איך באמת - - זה מה שאיתמר שאל.

קרן ברק: איך שוטר עובר על החוק באכיפה של חוק שלא קיים?

קרן ברק: אני מבקשת שההבהרה הזאת תצא מהוועדה הזאת.

קרן ברק: מה גבולות הגזרה, מה החוק, האם לשוטר מותר לעשות משהו בניגוד לחוק.

קרן ברק: זה הדבר הכי חשוב בסיפור הזה.

קרן ברק: עוד מילה אחרונה.

קרן ברק: אנחנו מדברים פה הרבה פעמים על כל מה שקשור לאלימות בכל הסוגים.

קרן ברק: כשאתה לא עוצר אלימות, אני לא צריכה להגיד את זה, אתם עברתם קורס שוטרים בכל התחומים.

קרן ברק: כשנותנים לדברי הסתה ולאלימות מקום ומכילים, אתה לא מסייע למקרה האלימות הבא שלא יתרחש, אתה רק נותן לפורעים, המתפרעים, האלימים הטרוריסטים פרס.

קרן ברק: הכלה של טרור כלשהו בכל התחומים, כמוה כעידוד.

קרן ברק: צריך לנקוט ביד קשה נגד אלימות, לא להכיל אפילו לא 10%.

קרן ברק: נותנים את המכה הכי קשה נגד אלימות כדי שזה לא יקרה בפעם הבאה.

קרן ברק: כל הכלה והבנה בסוף מביאה אותנו לאן שאנחנו נמצאים, ולא משנה מי אשם.

קרן ברק: אנחנו נמצאים כאן בעת הזאת, אנחנו רצים קדימה.

קרן ברק: מדינת ישראל חשובה לכולנו באותה מידה, וכדי שנמשיך להתקיים פה אנחנו חייבים - - גם אם זה נבנה לאורך השנים, זה בכלל לא רלוונטי.

קרן ברק: זו העת שבה אנחנו נמצאים היום ואנחנו צריכים להגיב בעוצמה כדי שזה לא יגבר ושלא יהיה כמו עכשיו, שילך וייסוג.

קרן ברק: הייתי שמחה להבין מה התוכניות בנושא הזה.

קרן ברק: תודה רבה.

מירב בן ארי: תודה רבה.

מירב בן ארי: חבר הכנסת פינדרוס ולאחר מכן חבר הכנסת אופיר אקוניס.

מירב בן ארי: לאחר מכן נמשיך למשרדים.

יצחק פינדרוס: גברתי יושבת הראש, אני חושב שמה שראינו החודש הוא בלתי מתקבל על הדעת.

יצחק פינדרוס: אני יכול כבר לתאר, ואני מכיר את זה, אני חושב שצריך כאן דיון עומק.

יצחק פינדרוס: זה לא הדיון הראשון עם המשטרה בנושא הר הבית, גם לא השני או השלישי, ואני מדבר על כמה עשורים.

יצחק פינדרוס: אני סבלתי חודש ימים, שמעתי את הפיצוצים בכל לילה.

יצחק פינדרוס: אני גר שם, שומע ורואה את זה.

יצחק פינדרוס: נכנסו פעם אחת למסגד בהתחלה ומאז הפסיקו.

יצחק פינדרוס: כל הלילה ירו זיקוקים, שלא יספרו לכם סיפורים.

יצחק פינדרוס: בגלל הכניסה הראשונה שגרמה - - אני לא יודע אם זה מסיבות פוליטיות, מדיניות או שקצינים לא רצו להסתבך.

יצחק פינדרוס: היו המון קצינים בעבר שהסתבכו בהר הבית ולא רצו לעבור את מה שעברו הקצינים הקודמים.

יצחק פינדרוס: במציאות היריות נמשכו בכל לילה, אני לא יודע מה הם ירו שם.

יצחק פינדרוס: אני יכול לשמוע את הפיצוץ אבל לא יכול להגיד לך מה זה היה, אבל זה היה בכל לילה.

יצחק פינדרוס: היו מספרים שהכול שקט והכל בשליטה, אבל זה המשיך.

יצחק פינדרוס: כמו שאמרה קרן ברק, ואני מסכים עם כל מילה שהיא אמרה, כולנו מכירים, אני אמרתי את זה פה בוועדה בפעם ה-15, כל הכלה של פיצוץ, כניסה, התבצרות בתוך המסגד, כל הכלה של הדבר הזה גורמת בסוף להרבה יותר נזק, הסתה, בלגן ואלימות.

יצחק פינדרוס: זה גורר עוד אלימות ופיגועים, ואז כוחות משטרה צריכים להתגבר על הפיגועים בשרון.

יצחק פינדרוס: זה מה שקורה.

יצחק פינדרוס: מכילים פעם אחת ואומרים שזה יכול ליצור תסבוכת עם ירדן או כותרת לא נעימה.

יצחק פינדרוס: אנחנו צריכים לדעת שאם אנחנו לא עוצרים את זה ביום הראשון, השני והשלישי עשו את זה.

יצחק פינדרוס: אם היו נוהגים כל החודש כמו שנהגו בפעם הראשונה כשנכנסו, זה היה נעצר.

יצחק פינדרוס: רק מה?

יצחק פינדרוס: הכילו את זה.

יצחק פינדרוס: אני אומר לך, שלא יספרו סיפורים, שמעתי את זה באוזניי.

יצחק פינדרוס: הייתי אומר לאשתי בערב שהיא תוכל לישון כי אמרו שזה נגמר, אבל זה לא קרה.

יצחק פינדרוס: לא היה לילה אחד בו לא היו פיצוצים.

יצחק פינדרוס: אני רואה את זה מהמרפסת שלי, אף אחד לא נכנס לשם.

יצחק פינדרוס: נפל איזה חצץ על הכותל, פתאום נזכרו.

יצחק פינדרוס: יש כותרת אז נכנסו.

יצחק פינדרוס: לא צריך לחכות לזה, צריך לעצור את הדבר הזה בהתחלה.

יצחק פינדרוס: אני אומר לך שצריך למצוא פתרון כי המשחק הזה נמשך כבר כמה עשורים.

יצחק פינדרוס: מורידים ומשחררים כי נכנסים ללחץ, נותנים שבועיים לכולם להשתולל, נוצרים פיגועים ואז אנחנו בהיערכות.

יצחק פינדרוס: צריך לעצור את הדבר הזה.

יצחק פינדרוס: תודה.

מירב בן ארי: תודה.

מירב בן ארי: חבר הכנסת אקוניס, בבקשה אדוני.

אופיר אקוניס: תודה רבה גברתי יושבת הראש, חברות וחברי הכנסת.

אופיר אקוניס: אני מברך אותך, אני חושב שהדיון הזה חשוב.

אופיר אקוניס: יכול להיות שהיה צריך לקיים אותו לפני כן, אבל הוא מתקיים בנקודת הזמן הזאת.

אופיר אקוניס: הוא חשוב וכדאי שנרבה בו לאור האירועים, אם יהיו, ויש יסוד סביר להניח שיהיו.

אופיר אקוניס: כידוע לכם, אני בא מהתנועה הלאומית הליברלית החילונית, וקראתי את שירו של אורי צבי גרינברג שבו הוא אומר שהשולט בהר שולט בארץ, זה הכל.

אופיר אקוניס: מי שמבין את זה מבין את הסכסוך הישראלי-ערבי.

אופיר אקוניס: אני מקבל את הטענה שהדבר הוא לאורך שנים, לא כופר בה.

אופיר אקוניס: כל מה שחל כשאני הייתה שר, חלה עליי האחריות הקולקטיבית.

אופיר אקוניס: זה מושג שלא קיים יותר בישראל וזה חבל, כדאי לרענן אותו.

אופיר אקוניס: חלה עליי האחריות הקולקטיבית בעניין הזה, גם באירועי הר הבית ב-2016 וב-2017.

אופיר אקוניס: ברור שהכול שם זה תירוצים, אנחנו יודעים שהדבר הזה איננו נקודתי.

אופיר אקוניס: הרי הפרעות הראשונות היו ב-1920 בחג הפסח ואז הייתה משטרת המנדט הבריטי, ברוך השם היום יש את משטרת ישראל.

אופיר אקוניס: אני רוצה לגעת בנקודה הזאת.

אופיר אקוניס: אגב, כבוגר עלייתו של אריאל שרון להר הבית ב-28.09.2000, אני אומר ליושבת ראש ולכל הנוכחים כאן, אותה הסתה עם חברי כנסת ערבים, חלקם עדיין מכהנים בבית וחלקם אינם מכהנים עוד בבית הזה, נדמה לי קרן שהיית באזור הזה אז.

אופיר אקוניס: עלינו על הר הבית, יו"ר הליכוד דאז אריאל שרון וסיעת הליכוד, ראינו את הדברים.

אופיר אקוניס: אותם מבטי שטנה ושנאה אלינו - - אני אז לא הייתי חבר כנסת, אבל הייתה קבוצה של חברי כנסת, חברי הכנסת הערבים המסיתים, וכמובן ההסתה של השבב.

אופיר אקוניס: האנשים האלה לדעתי היום בגיל 40-50, אז הם היו צעירים יותר.

אופיר אקוניס: היו גם את מנהרות הכותל ב-1996, הפגיעה ביסודות הר הבית, השקר המתועב שהפיץ ערפאת.

אופיר אקוניס: תמיד יש איזשהו תירוץ וגם עכשיו יש את התירוצים של 2022.

אופיר אקוניס: הדבר הזה נמשך, אבל הוא צריך גם להיפסק.

אופיר אקוניס: לפני שאני שואל אתכם שאלות, הייתי רוצה שתמסרו לכל כוחותינו גם בשער שכם, גם בשער האשפות, גם בשער האריות, גם בהר הבית ובכל מקום את החיזוק שלנו.

אופיר אקוניס: היה דיון עם יושבת ראש הוועדה לביטחון הפנים יושב ראש וועדת החוץ והביטחון בפגרה, בתחילת אפריל, אמרתי ואני חוזר ואומר, תכו בהם, אל תפחדו.

אופיר אקוניס: הם לא מבינים שום שפה אחרת.

אופיר אקוניס: אלה פרעי אדם מוסתים, זאת האמת.

אופיר אקוניס: אני לא פוליטיקלי קורקט, שכחתי אותו מחוץ לשערי הכנסת ואולפני הטלוויזיה.

אופיר אקוניס: אני לא אזכה לאהדה של כמה צייצנים חביבים, אבל אני לא פוליטיקלי קורקט.

אופיר אקוניס: תכו אותם, הם לא מבינים שום שפה אחרת.

אופיר אקוניס: כמובן הכל בכפוף לחוק, לכללים ולכל מה שאתם נדרשים לו.

אופיר אקוניס: אין שום שפה אחרת, בטוב זה לא הולך איתם.

אופיר אקוניס: זה לא הלך ב-1920, זה לא הלך ב-1948, בוודאי לא אחרי הניצחון במלחמת ששת הימים.

אופיר אקוניס: הרפיסות הזאת הביאה אותנו ל-2022.

אופיר אקוניס: אם שם הייתה ריבונות ועוצמה אז לא היינו מגיעים בכלל ל-2022.

אופיר אקוניס: אנחנו מגבים אתכם, אנחנו מגבים את הכוחות.

אופיר אקוניס: אגב, חבר הכנסת בן גביר, מידי פעם אנחנו רואים וצריכים להעלות שאלות לגבי התנהלות טקטית של שוטר כזה או אחר, אבל בוודאי לא בהיבט האסטרטגי של הדברים.

אופיר אקוניס: אני רוצה לשאול אתכם כמה שאלות קצרות כיוון שנשאלו שאלות גם על ידי חלק מחברי וחברות הכנסת.

אופיר אקוניס: קודם כל, אני רוצה להתחיל בזה שהמילה שיצאה מצבא ההגנה לישראל שחלה לדאבון הלב גם עליכם ועל שירותי ביון נוספים, הכלה, אי אפשר לקיים אותה.

אופיר אקוניס: גוף צבאי ביטחוני, אין לו דבר כזה.

אופיר אקוניס: זה יכול להישאר בדיונים בקריה בתל אביב, אצל בוגי יעלון וחבריו.

אופיר אקוניס: מה פתאום צבא ישראל משתמש במילה הכלה?

אופיר אקוניס: אחר כך זה עובר למשטרת ישראל ולשירות הביטחון הכללי שאומר למחבל שרוצץ בגרזן שלושה ראשים ביום חמישי סלאם עליכם.

אופיר אקוניס: מה זה הדבר הזה?

אופיר אקוניס: לא סלאם עליכם ולא כלום.

אופיר אקוניס: גם הסיגריות, לא משנה מה המשמעויות של זה.

אופיר אקוניס: יש לזה משמעויות כי כשאויב מריח חולשה הוא תוקף, ככה זה במזרח התיכון.

אופיר אקוניס: אנחנו לא באירופה, לא בארצות הברית ולא באוסטרליה.

אופיר אקוניס: עכשיו אתייחס לשאלות ובזה אסיים.

אופיר אקוניס: הדבר העיקרי שאני מבקש לדעת הוא מי מגיע להר?

אופיר אקוניס: כיוון ששר הביטחון נוקט במדיניות שגויה מן היסוד, לדעתי, על כך שהוא לא מטיל סגרים.

אופיר אקוניס: בחול המועד פסח השנה אחרי עשרות שנים לא הוטל סגר על יהודה ושומרון.

אופיר אקוניס: יכול להיות שחלק מהתמונות שראינו, סלעים על קו מספר 1 שנוסע שנים ארוכות ממרכז העיר אל הכותל, מותכים בילדים וילדות קטנים כי אין סגר.

אופיר אקוניס: שר הביטחון החליט שאין סגר, זה דבר אחד.

אופיר אקוניס: מי נכנס?

אופיר אקוניס: מי מגיע?

אופיר אקוניס: הרי אדם שבא להתפלל יש לו את חופש הפולחן, אין עם זה בעיה.

אופיר אקוניס: אנחנו מקיימים את חופש הפולחן בירושלים מאז ה-11.06.1967, ושאף אחד לא ישקר בעניין הזה, לא הירדנים, לא האמריקנים, לא האיחוד האירופי ולא אף אחד.

אופיר אקוניס: אני אומר את זה בפנים, יש חופש פולחן דתי בירושלים ושאף אחד לא ימציא המצאות בשם ההסתה נגד ישראל.

אופיר אקוניס: הסגר הוא לא החלטה שלכם כמובן, אני יודע, זו החלטה שגויה בעניין ואנחנו נטפל בזה בוועדת חוץ וביטחון.

אופיר אקוניס: הדבר השני הוא סוגיית המניעה על ידי ניטור הרשתות החברתיות.

אופיר אקוניס: גם לכם, גם לצבא וגם לאחרים יש יחידות סייבר מצוינות.

אופיר אקוניס: גברתי יושבת הראש, לא צריך אפילו יחידות סייבר מיוחדות, לפעמים אצלי באינסטגרם או בפייסבוק שלי מתייגים את הר הבית עם להבות וכל מיני ציורים כאלה ואחרים, והם אומרים שהם ישחררו את הר הבית, אללה הוא אכבר והדברים הללו שהם בבירור - - יש גם דברי הסתה אחרים, הם דווקא לא נמצאים אצלי.

אופיר אקוניס: אתם יכולים לראות את זה על ידי יחידה שיושבת על הרשתות החברתיות ומאופיינת על ידי צעירים בגילאי 14-20.

אופיר אקוניס: אגב, שימו לב שרוב הטרוריסטים האחרונים בגילאי 18-19 ואפילו יותר צעירים.

אופיר אקוניס: ראינו את זה בגל הסכינאות של 2016 אז ילדים בני 12-13 הקשיבו למסיתים אחרים במקומות אחרים.

אופיר אקוניס: אני שואל על ניטור הרשתות כדי למנוע, שאותו מסית לא יעלה להר הבית.

אופיר אקוניס: לא צריך להרחיב על זה יותר מידי, פשוט רואים את זה ומונעים את העלייה הנקודתית של אותם מתפרעים.

אופיר אקוניס: סוגיית הדגלים שהזכירה חברת הכנסת אורית סטרוק ואחרים.

אופיר אקוניס: לא יכול להיות שדגל אש"ף מונף במשך עשרה ימים כאבן שאין לה הופכין בהר הבית.

אופיר אקוניס: אין מדינה בעולם שמסכימה לזה, אנחנו רואים מה רואה בעולם.

אופיר אקוניס: אין בארצות הברית שוטר אחד שהיה מתיר לדגל של בן לאדן או של דאעש להיות תלוי, לא במקום קדוש או כנסיות, בקניון בניו ג'רזי או קליפורניה.

אופיר אקוניס: דגל שאיננו דגל הכוכבים של ארצות הברית.

אופיר אקוניס: אגב, אני מעריץ אותם על זה, זה דבר אדיר.

אופיר אקוניס: הם לא לאומנים, לא קיצוניים, לא פנאטיים, הם לאומיים.

אופיר אקוניס: אסור לפחד להשתמש במילה הזאת.

אופיר אקוניס: עכשיו דגלי חמאס הונפו, וכאן אני כן רוצה לשאול שאלה טקטית.

מירב בן ארי: שאלה אחרונה.

אופיר אקוניס: אני מתכנס לסיום.

אופיר אקוניס: כאן אני כן רוצה לשאול שאלה טקטית.

אופיר אקוניס: מהירות התגובה והתקיפות כלפי בחורים יהודים צעירים שמניפים דגל ישראל או אפילו מחזיקים אותו ביד לעומת חוסר התגובה או התקיפות כלפי אותם דגלים שהזכרנו, דגלי אש"ף וחמאס.

אופיר אקוניס: אני מודה שלא ראיתי את דגל תורכיה, אבל תאמינו לי שדגלי חמאס ואש"ף מספיקים.

אופיר אקוניס: העניין האחרון ובזה נסיים, כי זה לא עניינה של הוועדה הזאת אלא של וועדת החוץ והביטחון.

אופיר אקוניס: זה כמובן העניין הירדני, עמדה מול ירדן, העמדה הרופסת מול ירדן.

אופיר אקוניס: זה כבר עניין מדיני, אני לא אערב אתכם, נעסוק בזה בוועדה אחרת או בהזדמנות אחרת.

אופיר אקוניס: אני מודה לך על ההזדמנות ואני מחכה לתשובות.

אופיר אקוניס: אנחנו כמובן מגבים אתכם, תעבירו את זה לכוחות בשטח.

מירב בן ארי: תודה רבה.

מירב בן ארי: עורכת דין גלית שוורץ, ראש צוות מעצרים בפרקליטות ירושלים, בבקשה.

גלית שוהם: בוקר טוב.

גלית שוהם: אנחנו בפרקליטות, כמו שנאמר על ידי המשטרה, ביצענו הערכות מצב גם מול המשטרה וגם מול השב"כ לפני הרמדאן, כולל תדריכים שהעברנו למפקדה שהוקמה.

גלית שוהם: תכף אני אדבר על ממשק העבודה מולם.

גלית שוהם: ביצענו תדריכים כדי לומר להם איך לבנות את התיק מבחינה ראייתית, מה אנחנו מחפשים בסוג התיקים האלה של הפרות סדר, תקיפות ממניע גזעני ותיקי טרור.

גלית שוהם: אני חייבת לומר שהממשק מול המפקדה עבד בצורה טובה.

גלית שוהם: כמו שנתי אמר, זה כוח משימה שהוקם עם קציני חקירות מנוסים.

גלית שוהם: אנחנו קיימנו שגרת עבודה, בתחילת ובסוף כל יום הם ישבו איתי על - - -

נצ"מ נתן גור: אני רוצה לציין שמי שעמד בראש המפקדה זו הסמכות הבכירה ביותר במחוז ירושלים בנושא החקירות, זה קצין האח"מ המחוזי שעמד בראש המפקדה החקירתית.

קריאה: מי זה?

נצ"מ נתן גור: דני אמויאל.

גלית שוהם: הם ישבו איתי כל בוקר וכל סוף יום כדי לראות איזה עצורים יש לנו למחרת.

גלית שוהם: עברנו על התיקים, נתנו להם השלמות חקירה וזה עבד ממש טוב.

גלית שוהם: גם בשבילנו היה מישהו אחד שתכלל את כל הנושא הזה וגם כמובן זה מאפשר לתחנות האחרות להתפנות לטיפול באירועים אחרים שלצערי לא נעלמו מן העולם.

גלית שוהם: מבחינת נתונים, אלינו הגיעו להתייעצות למעלה מ-60 תיקי רמדאן שנפתחו בחודש הזה.

גלית שוהם: נפתחו 118 תיקי מעצר בפרקליטות בחודש האחרון, למעלה מ-60 מהם היו תיקי רמדאן.

גלית שוהם: בחודש אחד אני מקבלת רק 60 תיקים.

מירב בן ארי: בשביל הפרופורציות, בכמה בדרך כלל את מטפלת בחודש?

גלית שוהם: בחודש אחד נפתחים 60-70 תיקי מעצר באופן כללי, אז החודש הזה כ-120 תיקים.

גלית שוהם: למעלה מ-25 הוגשו במעצר והיד עוד נטויה, יש תיקים שנמצאים בחקירות שב"כ כאלה ואחרות.

גלית שוהם: אני מדברת על למעלה מ-35 נאשמים שהוגשו במעצר.

גלית שוהם: התיקים שהגיעו אלינו התחילו מזריקת חפצים בשער שכם, בקבוקי פלסטיק ריקים או מלאים, כמובן שהיו התפרעויות בהר הבית.

גלית שוהם: הגשנו תיק של תקיפה ממניע גזעני למשל על יהודים שהלכו עם טליתות בעיר העתיקה, תיק על האבנים שנזרקו על אוטובוסים כתיק טרור - - -

אורית סטרוק: כמה אנשים עומדים לדין בתיק הזה?

גלית שוהם: של רוקפלר?

גלית שוהם: כרגע חמישה אנשים, אחד מהם הוא שוהה בלתי חוקי.

קריאה: והשאר תושבי מזרח ירושלים.

גלית שוהם: אני מניחה שיגיעו לעוד.

אופיר אקוניס: איפה הם כעת?

גלית שוהם: במעצר.

מירב בן ארי: כמה נמצאים במעצר עד תום ההליכים?

גלית שוהם: כרגע אני מעריכה שלמעלה מ-35 עצורים.

גלית שוהם: מן הסתם חלקם ייעצרו עד תום ההליכים וחלקם ממתינים לתסקיר.

גלית שוהם: יש המון קטינים שיש חובת תסקיר לגביהם.

אופיר אקוניס: כמה נעצרו בסך הכל ברמדאן?

מירב בן ארי: 781 עצורים נעצרו על ידי המשטרה.

גלית שוהם: את הנתונים של המעצרים קיבלתי כמובן מהמשטרה, אני מדברת על מקרים שהגיעו להתייעצות.

גלית שוהם: צריך לזכור שמהרגע שהמשטרה עוצרת יש גם את בית המשפט, צריך להביא בפני שופט תוך 24 שעות.

גלית שוהם: בתי המשפט שחררו הרבה עצורים מכיוון שלא היו ראיות נגדם.

גלית שוהם: אני יודעת שהיו גם עשרות שוהים בלתי חוקיים שנעצרו והועברו כנראה לטיפול תביעות או - - -

מירב בן ארי: אין מה לעשות עם שוהים בלתי חוקיים אם זה לא שלוש פעמים.

מירב בן ארי: בפעם הראשונה שתופסים מחזירים לרשות.

גלית שוהם: היו גם מעצרים מנהליים שמטרתם היא למנוע את היותם של אותם פעילים שהיה חשש שיבעירו את השטח במקום.

גלית שוהם: מדובר בעשרות מעצרים מנהליים בכל הארץ.

גלית שוהם: למזלנו המהומות לא גלשו לערים המעורבות, אבל כמובן שהשארנו ערוץ תקשורת.

גלית שוהם: יש לנו פורום התפרעויות ארצי של הפרקליטות שנוצר בשומר חומות בשנה שעברה.

גלית שוהם: קיימנו שיתוף פעולה מול המשנה לתפקידים מיוחדים בפרקליטות המדינה בכל מה שקשור לעבירות של מניע גזעני וטרור, שהוא זה שמאשר למעשה את הגשת התיקים האלה.

איתמר בן גביר: הסתה בדרשות ודברים כאלה.

גלית שוהם: בהמשך למה שנשאלנו על ידי חברת הכנסת סטרוק, הסתה זו עבירה שפתיחה בחקירה בה מחייבת אישור של התפק"מ, כך שזה לא שיקול דעת ספורדי של המשטרה.

גלית שוהם: כל פרסום כזה המשטרה מעבירה קודם כל להערכת חקירות אם אני לא טועה.

נצ"מ נתן גור: אנחנו מעבירים את זה לחקירות, זה עובר לפרקליטות בגין הסתה.

קריאה: זה על דרשה?

גלית שוהם: כל הסתה.

קריאה: זה חוק ההסתה של 2002?

מירב בן ארי: אחרי זה נבהיר את זה, תמשיכי.

גלית שוהם: הגשנו למשל על הסתה בהר הבית, בדרך כלל אנחנו נוהגים להגיש כמעצר תיק שיש בו למשל שבעה פרסומי הסתה בפייסבוק וכדומה, אבל הפעם היה לנו תיק של אדם שקרא לעצמו שייח והסית בהר הבית באחד מימי חול המועד.

גלית שוהם: הוא עמד עם אנשים מסביבו ודיבר על כך שצריך לשחרר את מסגד אל-אקצא באמצעות נשק.

גלית שוהם: זה אדם בלי עבר פלילי והגשנו נגדו תיק מעצר.

גלית שוהם: זה לצורך העניין התיקים שהיו לנו.

מירב בן ארי: הגישו כתבי אישום?

גלית שוהם: כן, הוגשו למעלה מ-25 כתבי אישום נגד למעלה מ-35 נאשמים.

מירב בן ארי: הבנתי.

גלית שוהם: היו גם התפרעויות למשל בבאב חוטה מעל הגגות, היו התפרעויות של המון קטינים שזרקו שם אבנים.

נצ"מ נתן גור: אני רוצה להבהיר שזה כתבי אישום תוך תקופת מעצר - - -

מירב בן ארי: אתה גם אמרת לפני שנכנסת - - -

אופיר אקוניס: מה אתם מבקשים?

אופיר אקוניס: עונש מאסר ממושך?

אופיר אקוניס: מה הבקשה?

נצ"מ נתן גור: מספר כתבי האישום הרבה יותר גבוה מהמספרים שנוקטים פה כי יש תיקים שמוגשים תוך תקופת מעצר ויש תיקים שמוגשים לא בתוך תקופת המאסר.

אורית סטרוק: אבל כמה - - -

מירב בן ארי: הוא לא יודע כי הם עוד לא סיימו.

אורית סטרוק: היו לך מאות עצורים.

אורית סטרוק: האם מספר התיקים או החקירות לגבי אלה שלא נעצרו, האם זה מסתכם בבודדים, בעשרות או במאות?

אורית סטרוק: האם יתכן שהיו מתפרעים שהובאו לבתי חולים במזרח ירושלים ובעצם לא הגעת אליהם?

אורית סטרוק: האם אתם בודקים גם את אלה שלא נעצרו מלכתחילה אבל כן התפרעו?

אופיר אקוניס: רק לחדד, האם אתם ממליצים על העונש המירבי הקבוע בחוק ומה הוא?

אופיר אקוניס: אם אנחנו נדרשים לשנות, אני חושב שתהיה פה הסכמה של כולם על שינוי.

אופיר אקוניס: תגידו לנו, בשביל זה אנחנו פה.

אופיר אקוניס: מה אתם מבקשים?

אופיר אקוניס: שבוע מעצר, חודש, שש שנים?

גלית שוהם: יש הבדל בין שלב המעצר למאסר.

אופיר אקוניס: ברור, אני שואל מה המלצת המשטרה.

גלית שוהם: המשטרה לא ממליצה לנו על עונשים.

מירב בן ארי: שמענו.

מירב בן ארי: מי מתייחס?

גלית שוהם: אנחנו מבקשים מבית המשפט עונש מאסר בפועל למתפרעים ולכאלה שיידו אבנים לעבר שוטרים, שזו עבירה של תקיפת שוטר או ניסיון תקיפת שוטר.

גלית שוהם: אנחנו מבקשים עונשי מאסר בפועל.

איתמר בן גביר: אנחנו מפספסים כאן את הנקודה המרכזית.

איתמר בן גביר: אני חושב שיש בינינו הסכמה שהאירועים בהתנתקות היו הרבה יותר מינוריים אבל שם הוגשו 700 כתבי אישום.

מירב בן ארי: איך זה קשור?

איתמר בן גביר: מה זה איך זה קשור?

איתמר בן גביר: אני מעריך מאוד את העבודה שלהם, אבל אם מתוך 800 עצורים בסוף הוגשו 35 כתבי אישום, את לא מבינה שזה מספר לא הגיוני?

מירב בן ארי: אני מאוד מבינה ויש לי הרבה השגות על התנהלות הפרקליטות בעוד הרבה תיקים אחרים, אבל איך ההתנתקות רלוונטית?

איתמר בן גביר: את צודקת, אני נותן לך את האחוזים.

איתמר בן גביר: מתוך 800 עצורים, לא עצורים על שירה בבית משפט, זה לא עצורים על התקהלות אסורה.

איתמר בן גביר: חלק גדול מהעצורים נעצרו על בקבוקי תבערה ואבנים.

איתמר בן גביר: אנחנו יודעים את החומרה שאתם מייחסים.

איתמר בן גביר: כל תיק כזה מגיע לתום ההליכים אם יש ראיות.

איתמר בן גביר: אתם רוצים להגיד לי שרק על 25-35 אנשים היו ראיות מתוך 800?

איתמר בן גביר: הר הבית כולו מצולם.

איתמר בן גביר: בעבירות האלה לא אומרים שנגיש כתב אישום עוד מעט, אם יש לכם ראיות על זורק אבנים מביאים אותו למעצר.

איתמר בן גביר: את פרקליטה מאוד מוכשרת, את יודעת את העבודה יותר טוב מכולנו.

איתמר בן גביר: בואו נגיד את האמת, פגשתי אותך לא מעט בבית משפט בכל מיני נסיבות ואת יודעת לעבוד מצוין מול זורקי אבנים ובקבוקי תבערה.

איתמר בן גביר: הפער הזה הוא פער מאוד מטריד.

גלית שוהם: אז אני אומר שלנו לא הגיעו מאות עצורים, הגיעו אלינו מעל ל-60 תיקים.

גלית שוהם: נתי, תקן אותי אם אני טועה, אבל לדעתי 450 עצורים נעצרו ביום אחד - - -

קריאה: ושוחררו יום למחרת.

מירב בן ארי: אני מכירה את זה גם.

איתמר בן גביר: למה הם שוחררו?

אופיר אקוניס: זו שאלת היסוד של האירועים.

גלית שוהם: יכול להיות שהם יגיעו אלינו בהמשך.

נצ"מ נתן גור: העצורים האלה נעצרו ברובם בתוך המסגד, קבוצה גדולה של צעירים שהייתה מרוכזת בתוך המסגד.

נצ"מ נתן גור: לא הצלחנו לשייך ראיות גם עם המצלמות שיש לנו בחלק מהמקומות כנגד אותם עצורים.

נצ"מ נתן גור: היה קשה להגיש נגדם כתבי אישום תוך כדי תקופת המעצר.

נצ"מ נתן גור: חלקם הגדול, אם אני לא טועה 223, הורחקו בצו מפקד מחוז ירושלים.

נצ"מ נתן גור: זה צו מנהלי שיש לו סמכות מיום ועד שישה חודשים.

נצ"מ נתן גור: כל אחד קיבלת תקופה אחרת, גם על פי העבר שלהם וגם על פי שיקולים אחרים שנקבעים בתהליך של חתימת הצו.

נצ"מ נתן גור: 223 הורחקו בצו מפקד המחוז.

נצ"מ נתן גור: מתוך ה-425 חלקם המשיכו למעצרים שהגיעו לפרקליטות, חלקם עדיין מטופלים בכתבי אישום כאלה ואחרים.

נצ"מ נתן גור: צריך להבין את הנקודה, כל יום אנחנו מבצעים מעצרים על בסיס אותם אירועים שהיו.

נצ"מ נתן גור: גם היום אנחנו ממשיכים לבצע מעצרים על ידי סרטונים, תמונות וחומרים מודיעיניים כאלה ואחרים.

נצ"מ נתן גור: גם היום אנחנו עדיין ממשיכים לבצע מעצרים על בסיס אותם אירועים.

נצ"מ נתן גור: קשה להגיד כרגע את מספר כתבי האישום והמעצרים עד תום ההליכים כי זה עדיין מתנהל, אנחנו בשיא ההתנהלות ביום שאחרי ואנחנו ממשיכים לנהל את המערכה על בסיס אותם אירועים.

אופיר אקוניס: מתי בערך נוכל לדעת?

אופיר אקוניס: מתי מסכמים את האירוע?

מירב בן ארי: אני יכולה להגיד לך שלפני חודש וחצי הייתי אצל מפקד מחוז דרום והוא אמר לי שהוא עדיין מבצע מעצרים על שומר חומות, אז זה ייקח זמן.

אופיר אקוניס: זה קצת איטי.

מירב בן ארי: זה לא עניין של איטיות כמו שאם אין לך מספיק ראיות אז זה לא שווה כלום.

מירב בן ארי: גם ככה כשאתה מביא ראיות משחררים - - -

איתמר בן גביר: אבל מירב, את מבינה שכשמגיעים לשופט שנה אחרי אז השופט צוחק ושואל מה נזכרתם?

איתמר בן גביר: את מכירה את זה.

מירב בן ארי: אני אחראית על המשטרה, לא על בתי המשפט.

איתמר בן גביר: את צודקת, יש כאן פער.

מירב בן ארי: ההתנהלות שלי היא לבוא ולבדוק האם מתבצעים עדיין מעצרים בזמן שאנחנו יושבים פה.

מירב בן ארי: אגב, המספר הנמוך הזה, ברור שגם לי זה מפריע.

מירב בן ארי: יש כאן עבודה סיזיפית של הבאת ראיות - - -

איתמר בן גביר: אף אחד לא טוען שהם לא עובדים.

מירב בן ארי: רעות גורדון כץ ממשרד המשפטים, בבקשה.

מירב בן ארי: יש לך משהו להוסיף לדיון המשפטי?

מירב בן ארי: חברי הכנסת ישמחו לשמוע.

מירב בן ארי: לאחר מכן חבר הכנסת לשעבר יהודה גליק.

רעות גורדון כץ: צהריים טובים גברתי, אני ממשרד המשפטים.

רעות גורדון כץ: מוקד הדיון הוא באמת בשאלות מבצעיות ושיקול דעת משטרתי, שיקול דעת על בסיס מידע והערכת מצב של גורמי הביטחון.

רעות גורדון כץ: אנחנו כמשרד המשפטים, כחלק ממערך הייעוץ המשפטי לממשלה, אנחנו נדרשים ככל שעולות שאלות משפטיות, אנחנו זמינים עבור גורמי הביטחון.

רעות גורדון כץ: ככל שיש שאלות - - -

מירב בן ארי: אני אגיד לך למה את כן רלוונטית.

מירב בן ארי: לי אין סמכות על בתי המשפט, אני מדברת עם המשטרה, הפרקליטות מגיעה ונותנת את הדיווחים שלה.

מירב בן ארי: את צריכה להבין שהיו כאן הרבה חברי כנסת, קואליציה ואופוזיציה.

מירב בן ארי: אגב, אני יודעת שגם השוטרים מוטרדים מזה.

מירב בן ארי: לפני שבאתי לפה ישבתי ארוכות עם מפקד מחוז ירושלים.

מירב בן ארי: הם מוטרדים כי בסוף בקצה הרצף בתי המשפט לא נוקטים ביד חזקה כנגד אותם מתפרעים.

מירב בן ארי: נכון, המשטרה עושה עבודה של איסוף ראייתי כבר כמעט שנה, בחלק היא מצליחה וחלק לא.

מירב בן ארי: מתוך מאות רק עשרות מגיעים.

מירב בן ארי: למרות שיש נטייה תמיד ליפול עליהם, אני שומעת מהשטח על פרקליטות שעושה עבודה טובה ולוחמנית כדי להביא את העצורים לדין.

מירב בן ארי: בסוף הם מגיעים לבית המשפט ובתי המשפט לא רואים - - הנוכחות שלך פה היא דרמטית, את זו שיכולה לבוא להנהלת בתי המשפט עם השר ואנשים שמעלייך, ולהבין שהמסר שלכם לשופטים צריך להיות הרבה יותר אגרסיבי.

מירב בן ארי: אני יכולה להגיד לך שלפני שבועיים הייתי אצל נשיא בתי משפט השלום בבאר שבע וראיתי שם פרקליטות חזקה ובתי משפט חזקים שכן נותנים ענישה.

מירב בן ארי: אני יכולה להגיד לך שאם בסוף הם עושים עבודה ומגיעים ואז בתי המשפט משחררים, אז אתם כן קצה הרצף.

אופיר אקוניס: אני רוצה לחדד קצת ברשותך את האמירה של יושבת הראש.

אופיר אקוניס: אני בטוח שיש כאן הסכמה מקיר לקיר.

אופיר אקוניס: כאשר אתם באים לבית המשפט בבאר שבע או בירושלים, זה פחות או יותר המוקדים העיקריים של לאומנות, מה אתם דורשים ממנו?

אופיר אקוניס: אתם באים ואומרים על בסיס הראיות שהמשטרה אספה - - עכשיו אני שומע שיש ראיות שעוד נאספות על שומר חומות, האיטיות מדאיגה אותי אבל זה דיון נפרד.

אופיר אקוניס: מה אתם דורשים?

אופיר אקוניס: האם העונשים המקסימליים בחוק נדרשים כאשר אתם באים לשופט, או שאתם אומרים לו שזה עניין מקל של חודש-שבועיים?

מירב בן ארי: היא לא אומרת - - -

אופיר אקוניס: מה אתם מבקשים?

מירב בן ארי: היא לא מבקשת - - -

אופיר אקוניס: השופט צריך בסוף לשפוט על פי החוק.

מירב בן ארי: היא רק הרוח הכללית.

איתמר בן גביר: מירב, בתקופת ההתנתקות הקימו בתי משפט מיוחדים כי אמרו שבטח ייווצר עומס.

איתמר בן גביר: הוסיפו בתי משפט ושופטים כדי להשתלט על העומס, זה חלק מהאחריות שלכם.

אופיר אקוניס: אני אחדד במשפט אחד.

אופיר אקוניס: האם הדרישה המקלה של הפרקליטות, אולי תגידי לי אחרת, לא מחלישה בעצם את הכוחות בשטח?

רעות גורדון כץ: למה דרישה מקלה?

אופיר אקוניס: אני שואל, לא אמרתי.

מירב בן ארי: אין דרישה מקלה, השאלה לא נכונה בבסיסה.

מירב בן ארי: היא לא הכתובת.

מירב בן ארי: מכיוון שאת משרד המשפטים, טוב שהגעתם ואתם שומעים את הרוח כאן.

מירב בן ארי: אנחנו מצפים שחלק מהעניין יהיה בסוף השרשרת.

רעות גורדון כץ: חשוב לי לחדד ולהעמיד דברים על דיוקם.

רעות גורדון כץ: לא אנחנו כמשרד המשפטים וגם לא הנהלת בתי המשפט מנחים את השופטים לעניין ענישה.

רעות גורדון כץ: זה שיקול דעת שיפוטי הנגזר בהתאם לרף שנקבע בפסקי הדין.

רעות גורדון כץ: בהיבט הזה אנחנו כמשרד המשפטים לא מנחה את בתי המשפט.

קריאה: אני אתן לך פרוטוקולים איך הפרקליטות יודעת לדבר מול בית המשפט.

רעות גורדון כץ: אני לא הפרקליטות.

מירב בן ארי: אל תיכנסי לזה.

מירב בן ארי: אני ציפיתי שרוח הדברים תצא.

מירב בן ארי: יום טוב, אתה רוצה להעיר משהו?

יום טוב חי כלפון: כן.

יום טוב חי כלפון: יש לנו פה סוג של מלכוד, אני אגיד לכם למה.

יום טוב חי כלפון: מצד אחד אומרים ששופטים - - זה נכון לגבי הפעילות הלאומנית בהר הבית ובכלל במדינת ישראל פעילות טרור.

יום טוב חי כלפון: התחושה של חברי כנסת מהקואליציה ומהאופוזיציה היא שמערכת המשפט ושופטים נותנים עונשים מקלים מידי.

יום טוב חי כלפון: אני בעצמי הגשתי מספר הצעות חוק לקביעת רף ענישה מינימלי גם בעניין שריפות לאומניות, גם יידוי אבנים ועניינים אחרים.

יום טוב חי כלפון: כשאני מגיש את הצעת החוק, מה שאני שומע ממשרד המשפטים, ולכן אני פונה אלייך, שזה לא נכון לכבול את שיקול הדעת של השופטים.

יום טוב חי כלפון: זה המלכוד.

יום טוב חי כלפון: אני כמחוקק מצד אחד לא מרוצה מהפסיקות של השופטים כי הן מקלות מידי, וכשאני בא ורוצה לתקן את זה עם הכלי היחיד שיש בידי, שזה החקיקה, משרד המשפטים אומר לי לא לעשות את זה ולא לכבול את שיקול הדעת של השופטים.

יום טוב חי כלפון: יש לי הצעת חוק לגבי קביעת רף ענישה מינימלי של חמש שנים בשריפות הלאומניות, נגד המציתים הלאומנים.

יום טוב חי כלפון: לא נותנים לי להעביר את זה, אני אומר את זה בכנות, כי לא צריך לכבול את שיקול דעת השופטים.

יום טוב חי כלפון: יש לנו פה בעיה שצריך לטפל בה כי בסוף מדובר על חיי אדם ועל ביטחון אזרחי מדינת ישראל.

יום טוב חי כלפון: אני אשמח להתייחסותך.

מירב בן ארי: חבר הכנסת לשעבר יהודה גליק, בבקשה.

יהודה גליק: תודה רבה לך גברתי יושבת הראש על קיום הדיון בנושא הר הבית.

קריאה: לזכותו של יהודה ייאמר שהוא מפורצי הדרך של חידוש העלייה להר הבית.

יהודה גליק: אני מברך את כולם לשפע וטוב שיהיה לכולם.

יהודה גליק: בשולי הדברים אני רוצה להעיר שאני מקווה שהדיונים פה הם לא רק הוצאת קיטור.

יהודה גליק: בדיון הקודם עלו נושאים של שינויים לרעת היהודים ואפליה כלפי מורי דרך לתיירים שיש להם כיפה.

יהודה גליק: הנושאים האלה עלו בדיון הקודם ולא התקדמו.

יהודה גליק: אני יודע שאת אוהבת לפרגן לשוטרים, אז אני מפרגן.

יהודה גליק: אתם חמודים, מקסימים, נפלאים, יפים והכל.

יהודה גליק: אני רוצה לשמוח שלא היו הרוגים בהר הבית בחודש האחרון ולשמוח על זה ששברנו שיא ו-5,000 יהודים עלו להר הבית בחג הפסח יחד עם כ-1,000 שעלו ביום העצמאות.

יהודה גליק: יחד עם זאת, אני 40 שנים עולה להר הבית, השנה היה הרמדאן הכי נוראי שהיה.

יהודה גליק: אני אסביר למה אני מתכוון.

יהודה גליק: פעם הר הבית היה סגור ביומיים האחרונים של הרמדאן, ואז היו מהומות אז הרחיבו את זה לעשרת הימים האחרונים של הרמדאן.

יהודה גליק: השנה היו מהומות ב-15 הימים האחרונים של הרמדאן, ולא רק זה, העובדה שב-2017 נכנסו למסגד, זה היה בעשרת הימים האחרונים של הרמדאן.

יהודה גליק: השנה נכנסו למסגד ביום ה-15 של הרמדאן.

יהודה גליק: זאת אומרת שאנחנו באיזושהי זליגה.

יהודה גליק: כאן אני רוצה לשים את הדגש.

יהודה גליק: עם כל הכבוד, אני לא מתפלא ממה שראיתי בהר הבית.

יהודה גליק: תראו, רוב הסיכויים שסלעים שנכנסים למסגד לא הגיעו בכיס של כרטיס האשראי של מישהו.

יהודה גליק: היו בהר הבית מאות אלפי סלעים שחסמו את כל הנתיבים בהם היהודים עובדים.

יהודה גליק: זה לא קרה בדקה, זה לא קרה בשבע בבוקר כשהיהודים הגיעו.

יהודה גליק: כל הלילה מישהו היה צריך למנוע, זה לא הגיע על ידי חייזר מהשמיים.

יהודה גליק: מישהו סחב את הסלעים האלה במשך שעות רבות.

יהודה גליק: חכם יודע למנוע.

יהודה גליק: השוטרים בסופו של דבר התמודדו בצורה מכובדת אחרי שהסלעים היו שם ואחרי שזרקו אותם עליהם, כל הכבוד להם, אבל לא היו צריכים להגיע למצב כזה.

יהודה גליק: יתרה מזאת, מדינת ישראל צריכה להביע ריבונות.

יהודה גליק: ריבונות אומרת דבר מאוד פשוט, העולם מסתכל עלינו, היו צריכים להגיד לווקף שאם הם אחראים על המסגד, אנחנו מודיעים לעולם, אם עד השעה 12:00 המסגד לא מפונה, אנחנו נכנסים, ואז העולם יודע.

יהודה גליק: מה שקורה זה שאנחנו נראים כמגיבים, אני אתן לך דוגמה נוספת.

יהודה גליק: יש החלטה לסגור את הר הבית בעשרת הימים האחרונים של הרמדאן.

יהודה גליק: אני חושב שזו החלטה סבירה, אבל אילו היו מודיעים בתחילת הרמדאן שבעשרה ימים האחרונים הר הבית יהיה סגור ליהודים, הייתי יכול להבין.

יהודה גליק: מה קרה?

יהודה גליק: התחילו מהומות ואז אמרו שיסגרו.

יהודה גליק: מה קרה?

יהודה גליק: העולם המוסלמי מבין שנכנעים לאלימות, אז בואו נעשה עוד אלימות.

יהודה גליק: זה מראה שיש חוסר שליטה וזה בא לידי ביטוי באי מניעה מראש, בהכלה, בזה שאנחנו מגיבים ולא מקבלים החלטות.

יהודה גליק: אגב, שנה הבאה רמדאן יחול בפסח.

יהודה גליק: עשרת הימים האחרונים של הרמדאן יחולו בעשרת הימים האחרונים של חודש הרמדאן.

יהודה גליק: מה קורה?

יהודה גליק: תיערכו, תחליטו, אל תהיו מגיבים.

יהודה גליק: זאת ההערה הראשונה לגבי מניעה שהיא הערה למשטרה.

יהודה גליק: מה שראינו, ודיברו על זה, לא רק שמו דגלים של חמאס ותורכיה, שרפו דגלי ישראל בהר הבית והפילו עמדת משטרה מעל שער הרחמים, השמידו אותה.

יהודה גליק: יש אפס תגובה ושקט.

יהודה גליק: הדברים האלה מובילים לזה שיש פיגועים ברחבי הארץ, זה לא איזה קסם.

יהודה גליק: זה מסר שעובר לציבור.

יהודה גליק: ביום העצמאות שהיה כבר אחרי הרמדאן ועיד אל פיטר, עדיין באנו בשמונה בבוקר והרחבה הייתה מלאה במונעי כניסה.

יהודה גליק: המשטרה כרגיל כביש עוקף.

יהודה גליק: כל הכבוד, דאגתם שייכנסו, אבל מה קרה?

יהודה גליק: קודם כל, אלפי תיירים שרצו להיכנס לא הספיקו להיכנס.

יהודה גליק: תיירים זה אנשים שבאו לארץ ואחרי זה הם חוזרים, אין להם הזדמנות נוספת.

יהודה גליק: הדבר הזה לא מתנהל.

יהודה גליק: גם תור הכניסה להר הבית, למה אין מישהו שמנהל את הדבר הזה?

יהודה גליק: התחושה היא שאין מנהל לעניין הזה.

יהודה גליק: אני חושב שמן הראוי שאחרי שראינו מה שקרה פה וכמות הסלעים שהיו במסגד, כמות הסלעים שחסמו את הנתיבים, מעולם לא חסמו את הנתיבים של היהודים בהר הבית.

יהודה גליק: הרמדאן השנה היה הכי גרוע.

יהודה גליק: על מה אנחנו מפרגנים?

יהודה גליק: יכול להיות שכבלו את ידיכם, אני לא יודע.

יהודה גליק: בשורה התחתונה הרפואה החשובה והנכונה היא הרפואה המונעת, לא הרפואה שאחרי.

יהודה גליק: צריך לחשוב איך מונעים מהמצב להתדרדר למקום אליו הוא התדרדר.

יהודה גליק: אני רוצה לסיים בדבר אחד.

יהודה גליק: שיהיה ברור, לא הייתה מלחמת דת בהר הבית.

יהודה גליק: הייתה קבוצת פורעים שהשתמשה במקום הקדוש הזה.

יהודה גליק: ההנהגה המוסלמית צריכה לעמוד בראש וצריך להבהיר להם שהם צריכים לדאוג לכך שאנשים לא ישתמשו במסגד.

יהודה גליק: הרבה מהמתפרעים בכלל לא דתיים, הגיעו כדי לקדם את המאבק הפוליטי.

יהודה גליק: בשביל זה יש דגלים, הדגלים הם לא דגלים דתיים.

יהודה גליק: אנחנו צריכים להיות ערניים לסיפור הזה, למנוע ולעדכן את העולם מראש כדי שאחר כך התמונות לא יתפרסמו ואנחנו נפסיד גם במאבק התקשורתי העולמי.

יהודה גליק: תודה רבה.

מירב בן ארי: תודה חבר הכנסת לשעבר גליק.

מירב בן ארי: שמשון, מנהלת הר הבית, בבקשה.

שמשון אלבוים: אני מצטרף לתודות ליושבת ראש הוועדה על הדיון החשוב הזה.

שמשון אלבוים: הר הבית הוא המקום הכי קדוש לעם ישראל.

שמשון אלבוים: אני רוצה להצטרף לתודות של חבר הכנסת יום טוב כלפון גם לדרג המדיני וגם לדרג המשטרתי על זה שהם עשו כל מאמץ שבפסח הר הבית יהיה פתוח ליהודים.

שמשון אלבוים: זה נכון מה שיהודה אומר שהאלימות שם גולשת לימים נוספים.

שמשון אלבוים: אם זה היה עשרה ימים אחרונים, זה גלש לחודש.

שמשון אלבוים: אם נשכלל את השנים הרגילות, פסח ורמדאן שלא חלו באותם ימים, ברור שהיה לנו מהומות כפולות.

שמשון אלבוים: השנה זה התפרס לרצף כפול.

שמשון אלבוים: חובה להודות למשטרה שעשתה הכל כדי שאף יהודי לא ייפגע בהר הבית, וזה לא דבר של מה בכך.

שמשון אלבוים: הייתה שם אלימות מכל כיוון, ראינו את הזיקוקים ומה שקורה בסרטונים.

שמשון אלבוים: המשטרה עשתה הכל כדי שאף יהודי לא ייפגע וזה דבר לא פשוט.

שמשון אלבוים: בשתי הנקודות האלה חייבים להתקדם.

שמשון אלבוים: מצד אחד בעשרת הימים האחרונים של הרמדאן, זו לא נסיגה של השנה האחרונה לצערנו, אבל כן נעשו בשנים האחרונות ניסיונות לתקן את העיוות הזה.

שמשון אלבוים: מצד אחד אני מבין למה המשטרה לא מודיעה קודם, כי היא לא רוצה להתקפל מראש.

שמשון אלבוים: חשוב לא ליצור סטטוס קוו חדש בהר הבית אם לא יוצרים סטטוס קוו מקביל ליהודים.

שמשון אלבוים: אם רוצים לסגור את הר הבית בחגים מוסלמים ליהודים, זה כמו מערת המכפלה.

שמשון אלבוים: בחגים יהודיים שיתנו ליהודים לעלות כמו שצריך כדי שלא יצטרכו לעלות תחת מטר של אלימות שנובעת ממניעים שאינם דתיים אלא לאומניים, של אלה המנסים למנוע מעם ישראל לחזור הביתה.

שמשון אלבוים: מרגש לראות את עם ישראל חוזר, כולל חברי כנסת.

שמשון אלבוים: זה שאנחנו רואים 5,000 יהודים, באים רבנים וראשי ישיבות, מחדשים את העלייה לרגל בפסח, זה דבר מרגש.

שמשון אלבוים: מכיוון שעם ישראל הולך וחוזר, אני מתאר לעצמי שגם הדרג המדיני וגם הדרג המשטרתי יתנו לזה מענה יותר נכון בשנים הבאות.

שמשון אלבוים: יש לקוות שלא נצטרך להתכנס פה כל שנה ברמדאן ולחשוב שסיפורי רמדאן זה כמו שהזכיר חבר הכנסת מוסי רז, זה כבר משנת 1929, שום דבר לא השתנה.

שמשון אלבוים: אם משהו השתנה, לצערנו דברים השתנו לרעה, לא בשנה האחרונה אבל ב-20 השנים האחרונות.

שמשון אלבוים: צריך לתקן את זה.

שמשון אלבוים: אנחנו מאמינים שככל שיהודי נוסף עולה להר הבית, השכנה חוזרת למקומה, עם ישראל חוזר למקום והמצב משתנה לטובה.

שמשון אלבוים: זה בסופו של דבר מוטל על כל אחד מאתנו, כל חבר כנסת שעולה להר הבית מביא את הריבונות היהודית לשם.

שמשון אלבוים: כל יהודי שמביא את עם ישראל לשם מחזק את אחיזתנו ושליטתנו.

שמשון אלבוים: בעזרת השם נזכה לעלות ולהקריב קורבנות כמו שאנחנו מצווים בתורתנו.

מירב בן ארי: תודה.

מירב בן ארי: אני נותנת לעוד שלושה פעילים שביקשו ולאחר מכן המשטרה.

מירב בן ארי: יהודה שרבאני, תנועת אם תרצו, בבקשה.

יהודה שרבאני: תודה רבה גברתי יושבת הראש.

יהודה שרבאני: אני משבח את השוטרים ואת כוחות הביטחון על כל הפעילות.

יהודה שרבאני: אני אשמח לגעת בקצרה בשלוש נקודות.

יהודה שרבאני: בסופו של דבר, במבחן התוצאה הוכח שחופש הפולחן של הערבים גבר על חופש הפולחן של היהודים בזמן פסח.

יהודה שרבאני: בזמן ש-200,000 ערבים עלו להר הבית, ערבים ישראלים ופלסטינים, הכותל עמד חצי ריק.

יהודה שרבאני: באגף המחקר לענייני ערבית של אם תרצו יש לנו כמה בחורים ערביים שחוקרים ברשתות החברתיות, ורואים שיש ניסיון להפוך את כל מתחם הר הבית למתחם אל-אקצא.

יהודה שרבאני: הניסיון להפוך את כל הר הבית למתחם אל-אקצא זה דפוס ערבי שמבין שככה אפשר לנצח את מדינת ישראל ואת עליית היהודים להר הבית.

יהודה שרבאני: בימים האחרונים הלכנו לסיור בשער שכם, וזה כמובן לתשומת ליבכם, וראינו שם הרבה מאוד ילדים ערבים פלסטינים וישראלים בני 5-6 הולכים עם חולצות M16, זה נהיה טרנד בזמן האחרון.

יהודה שרבאני: חוץ מזה ראינו שם ילדים שהולכים עם נשק מדומה ואפילו נתנו אגרוף לאחד מהחברים שלי.

יהודה שרבאני: אנחנו מרגישים שההסתה בשער שכם, ובכלל על כל הר הבית, זה מחדל לאומי של כולנו.

יהודה שרבאני: אני כמובן לא פונה רק אליכם, זה נוגע לכל החברה הישראלית שלא מצליחה להתמודד עם זה.

יהודה שרבאני: תודה רבה, אני מקווה שיהיו ימים טובים יותר.

מירב בן ארי: תודה רבה.

מירב בן ארי: בני פרץ, בבקשה.

בני פרץ: אני בני פרץ מירושלים, פעיל חברתי בפנתרים החברתיים.

בני פרץ: אני פעיל חברתי בכנסת משנת 1980 ונחשב לחבר הכנסת ה-121.

בני פרץ: אני מרוקאי אבל לא נורבגי.

בני פרץ: גברתי, אני רוצה להגיד לך משהו.

בני פרץ: אני לא מסתכל על הנושא הפוליטי ולא משנה מה דעותיי אבל אני אתן לך הבהרה טובה.

בני פרץ: למדתי במרוקו גם אסלאם ולעולם לא שמעתי שהר הבית או המסגד באל-אקצא שהוא יותר קדוש - - הוא קדוש אצלם כיום מאז מלחמת ששת הימים בגלל שבית המקדש של היהודים נבנה שם.

בני פרץ: אני לעולם לא עליתי להר הבית ואני מאמין כאזרח שמותר למי שרוצה לעלות.

בני פרץ: למדתי בחיי שרק לכוהנים ולוויים מותר לראות את בית המקדש ולכן אני לא עולה ולא רוצה להיכנס לזה.

בני פרץ: כל הנושא של המשטרה והרפיסות, כל צד רוצה להאשים, פעם הימין ופעם השמאל.

בני פרץ: נכון, יש הוראות שהממשלה צריכה לתת בכף יד ועם ביטחון למשטרה.

בני פרץ: המשטרה מהדרג התחתון ועד לנקודה מסוימת, כמו במטכ"ל, הם כולם מבוזים.

בני פרץ: את רואה אותם בטלפון עם טיקטוק ערבי מבזה אותו.

בני פרץ: במקום שהוא יבוא ויראו בטיקטוק איך הוא שובר לו את הידיים ואת הרגליים, אז הם יפחדו ולא יפעלו.

בני פרץ: אנחנו עם מוסרי מאוד, יותר מכל העולם כולל ארצות הברית.

בני פרץ: את מסכימה איתי בזה?

בני פרץ: כולל כל אלה שמדברים על מוסר באירופה.

בני פרץ: יחד עם זאת, אסור שנהיה מושפלים.

בני פרץ: אם מפחדים שירדן או מצרים יפרקו את הסכם השלום, שיפרקו, הם יפסידו יותר.

בני פרץ: אנחנו לא ניתן שישפילו או ירצחו אותנו.

בני פרץ: כשאומרים שאני טענתי, אנחנו עם כבוש בארצו.

בני פרץ: כשהתחילו מבצעים כמו שהתרעתי על הקסאם הראשון, אמרו שזה עושה ראש.

בני פרץ: הנה הרעש הזה הגיע כשאנחנו שולחים טיל של 50,000 דולר על אחד של 1,500 שקלים.

בני פרץ: זה מכסה את כל מדינת ישראל.

בני פרץ: זה מה שמתוכנן לנו, זה מה שראינו ממבצע למבצע, איך בכל מקום הפרו והפרו.

בני פרץ: התרענו, ראיתם את זה בשומר החומות.

בני פרץ: אני מזהיר שזאת תוכנית החמאס מבפנים, לנסות לעשות, לכן צריך לשחרר את ידי חיילי צה"ל ומשטרת ישראל ולתת להם את הכבוד שלהם.

בני פרץ: צריך לראות אותם בטיקטוק ובפייסבוק בלי ידיים ובלי רגליים.

מירב בן ארי: תודה, הנקודה ברורה.

בני פרץ: אני אגיד עוד נקודה.

בני פרץ: המטכ"ל, ראשי השב"כ וראשי המשטרה הבכירים, כשהם באים לקבינט הם קודם מייצרים לפוליטיקאים מיצג אימים על מה שיקרה.

בני פרץ: הם מפחידים אותם ובסוף אנחנו קשורים.

מירב בן ארי: אדוני, הנקודה שלך ברורה.

בני פרץ: אני נכה פעולות איבה וגר בשכונת מצוקה.

מירב בן ארי: שמעתי את כל הדברים שלך.

בני פרץ: את יודעת מה אני עובר בשכונה שלי בארמון הנציב?

בני פרץ: שני הכפרים לא יכולים לצאת לרחוב.

מירב בן ארי: תודה.

מירב בן ארי: נוי, תום ולאחר מכן נעבור למשטרה.

נוי מורדקוביץ: תודה רבה על הדיון החשוב ועל הסוגייה החשובה הזו.

נוי מורדקוביץ: 0202 מנגישה את השיח של מזרח ירושלמים בעברית.

נוי מורדקוביץ: אני מסתכל סביב בדיון החשוב הזה ולא רואה את תושבי מזרח ירושלים בדיון, הם חסרים.

מירב בן ארי: הם מוזמנים לדיון כמו כולם, אני לא מזמינה באופן אישי אף אחד.

נוי מורדקוביץ: השיח במזרח ירושלים ברשתות החברתיות הוא בעצם תמונת מראה של השיח כאן.

נוי מורדקוביץ: כשמדברים על אלימות של מתפרעים, רואים הרבה תמונות ועדויות על אלימות משטרתית ששומעים.

נוי מורדקוביץ: התפקיד שלנו הוא להביא את השיח של מזרח ירושלים, אז אני אגיד דברים שאולי לא יישמעו נעים לאוזניים יהודיות, אבל זה התפקיד שלנו.

נוי מורדקוביץ: כשמדברים על פגיעה בקודשי המסגד, שומעים הרבה על פגיעה של המשטרה.

נוי מורדקוביץ: היו יוזמות ניקוי של רחבת המסגד על ידי תושבים מקומיים, כולל מניע פוליטי מאחורי פרקטיקה דתית של עליית יהודים ותפילת יהודים בהר הבית כמניע פוליטי לשליטה ולריבונות ישראלית על כבשת הרש הפלסטינית בירושלים.

איתמר בן גביר: מה הבעיה בזה?

איתמר בן גביר: הצד השני שעולה זה לא מניע פוליטי?

מירב בן ארי: לא הבנתי מי כבשת הרש.

איתמר בן גביר: אתה מחובר למציאות?

איתמר בן גביר: נחתת היום בארץ?

נוי מורדקוביץ: אנחנו מביאים את הדברים שנאמרים בערבית במזרח ירושלים.

מירב בן ארי: מה כבשת הרש?

מירב בן ארי: תענה לי על השאלה.

מירב בן ארי: יהודים שעולים שלוש שעות עם שוטרים שמלווים - - בגלל שעשיתי את הסיור בעצמי אני יודעת בדיוק איך יהודי עולה להר הבית.

מירב בן ארי: מה כבשת הרש?

מירב בן ארי: כשאתה נכנס באלפים עם מקלות ואבנים?

נוי מורדקוביץ: כשפלסטינים מדברים על זה הם מראים איזשהו סטטוס - - -

מירב בן ארי: היית על הר הבית?

נוי מורדקוביץ: כן.

מירב בן ארי: ראית מה יהודי עובר ומה ערבי עובר כשהם נכנסים?

נוי מורדקוביץ: כן.

מירב בן ארי: אז איפה כבשת הרש פה?

יום טוב חי כלפון: זה בדיוק הפוך.

נוי מורדקוביץ: תסלחו לי, אני קצת מתרגש, זו פעם ראשונה שאני מדבר בפני הכנסת.

מירב בן ארי: אני רוצה להגיד לך כל הכבוד שאתה מגיע לכאן, אבל גם כשאומרים דברים שמביא בשם אמרם חשוב לדייק, בטח אם עלית להר.

מירב בן ארי: אני עליתי להר ועשיתי סיור כמו כל יהודי שעולה.

מירב בן ארי: אם יש מישהו שהוא כבשת הרש על הר הבית זה היהודים.

מירב בן ארי: לא צריך להיות ימני או דתי בשביל להבין את זה.

מירב בן ארי: אותם ערבים או פלסטינים נכנסים בהמוניהם, אלפים, שעות על גבי שעות.

נוי מורדקוביץ: ברשותך, מבחינת הפלסטינים איך שאנחנו רואים את הדברים יש ריבונות יהודית על כל ירושלים, יש שליטה יהודית על כל ירושלים.

נוי מורדקוביץ: הר הבית זה לא רק המקום האחרון שבו היה חופש פולחן שלם למוסלמים לעומת למשל - - -

איתמר בן גביר: היום אין חופש פולחן?

איתמר בן גביר: על מה אתה מדבר?

יום טוב חי כלפון: למה אתה מדבר בלשון עבר?

נוי מורדקוביץ: הדוגמה שלהם היא שכניסה של יהודים ותפילה של יהודים הופכת לזמנים נפרדים.

איתמר בן גביר: מה זמנים נפרדים?

איתמר בן גביר: מישהו הוציא אותם מהמסגד כשיהודים עולים?

איתמר בן גביר: אתה צריך להיות מחובר למציאות.

יום טוב חי כלפון: אי אפשר להגיד שטויות, סליחה שאני אומר לך.

יום טוב חי כלפון: כרגע הר הבית פתוח 24/7 למוסלמים והם יכולים להיכנס משבע דלתות מתוך שמונה ללא שום הגבלה וללא שום בדיקה.

יום טוב חי כלפון: הם יכולים לעשות את זה 365 ימים בשנה.

יום טוב חי כלפון: ליהודים מותר לעלות רק חמישה ימים בשבוע, בין ארבע לחמש שעות ביום, עם אבטחה וסיורים מוגבלים של כמה דקות.

יום טוב חי כלפון: איפה הפגיעה בחופש הפולחן?

נוי מורדקוביץ: לפני 20 שנים לא היו יהודים שעלו להר הבית.

איתמר בן גביר: אבא של שמשון אלבוים שיושב לידך עלה כל יום להר הבית.

איתמר בן גביר: על מה אתה מדבר?

יום טוב חי כלפון: אתה מקריא דף הסתה של החמאס?

יום טוב חי כלפון: סליחה שאני אומר לך, אבל כל מה שאמרת עד עכשיו לא נכון.

יום טוב חי כלפון: יהודים עלו להר הבית כבר ב-1967 באלפים.

מירב בן ארי: אני מבינה, אבל תשתלט על עצמך.

מירב בן ארי: כולם מבינים שיש כאן טעויות.

נוי מורדקוביץ: התפקיד שלנו זה להביא את - - -

מירב בן ארי: נוי, זו פעם ראשונה שלך בכנסת, אני שמחה שאתה מתרגש אבל כשאתה מביא דברים בשם אמרם תבדוק אותם.

מירב בן ארי: מתי פעם אחרונה היית בהר הבית?

נוי מורדקוביץ: לפני חודשיים.

מירב בן ארי: אז איך אתה אומר דברים כאלה?

מירב בן ארי: אני אומרת לך שוב, אני אדם שנחשף לכל העניין הזה לא כמו יום טוב ולא כמו יהודה במשך 40 שנים, אבל כל אדם שיש לו עיניים בראש מבין את האירוע.

מירב בן ארי: אתה מגיע לפה ואומר דברים מסולפים לחלוטין ולא נכונים.

מירב בן ארי: אין לי בעיה לשמור על הזכות שלך לדבר, אבל אתה לא יכול - - יש פה פרוטוקול, הדיון הזה שקוף.

מירב בן ארי: מה זה הדבר הזה?

נוי מורדקוביץ: הנקודה המרכזית היא שיש 400,000 תושבים ערבים במזרח ירושלים שמבחינה חוקית קשה להם להשמיע את קולם.

נוי מורדקוביץ: אני חושב שבדיונים כאלה חשוב שהמשכן יעשה מאמץ - - -

איתמר בן גביר: מישהו מנע מהם?

איתמר בן גביר: יושבת הראש אמרה לך שהיא מזמינה את כולם.

נוי מורדקוביץ: לא כאמצעי פיקוח או אכיפה, אלא כתושבים שאנחנו אחראים עליהם.

מירב בן ארי: תחזור לאותם תושבים אותם אתה מייצג ותגיד להם שאף אחד לא מנע מהם להיכנס להר הבית.

מירב בן ארי: רובם התפללו, אבל בתוכם יש פורעים שהפכו את החיים על ההר לסיוט.

מירב בן ארי: הם צריכים לטפל בזה, לא בכמה יהודים שעולים להר מידי יום.

מירב בן ארי: תודה רבה.

נוי מורדקוביץ: תודה רבה.

מירב בן ארי: אתה יכול להמשיך לבוא, אבל אם אפשר לדייק בדברים זה יעזור לחברי הכנסת.

מירב בן ארי: תום, בבקשה תסביר מה קורה באמת ליהודים על הר הבית.

תום ניסני: אגב, אני אשמח אם חברי פה מכיר גורמים במזרח ירושלים שרוצים - - -

מירב בן ארי: רק תציג את התפקיד שלך.

תום ניסני: תום ניסני, מנכ"ל ארגון בידינו בהר הבית.

תום ניסני: אם יש תושבי מזרח ירושלים שמוכנים ליצור דיאלוג ולדבר כולנו פה נשמח לפגוש אותם.

מירב בן ארי: אז אולי תדברו בסוף הדיון.

תום ניסני: אני אשמח מאוד, אני מקווה שיש באמת אנשים מאחוריך ולא רצונות לא קיימים.

תום ניסני: מה שרציתי להעלות בקצרה, אני לוקח את אזור דרום מזרח הר הבית כשאלת ריבונות בחודש הרמדאן.

תום ניסני: אני חושב שזה מייצג היטב את מה שקרה בחודש האחרון.

תום ניסני: כמו שנאמר קודם, היו פה כמה תופעות בחודש הרמדאן הזה שלא היו בפעמים הקודמות.

תום ניסני: בראש ובראשונה, מחסומי האבנים, אני מקווה שכולם ראו את התמונות.

תום ניסני: מדובר במשהו חסר תקדים שלא היה מאז שאני נמצא בתפקיד.

תום ניסני: מתוך זה אני גוזר כמה דברים.

תום ניסני: אחד, ריבונות - - העבודה של הקמת המחסומים ברמה כזאת זאת עבודה של שעות וימים.

תום ניסני: אני תוהה איפה היו גורמי האכיפה והגורמים המדיניים.

תום ניסני: אני מניח שהמסר עבר הלאה, אנשים ראו וניטרו את זה.

תום ניסני: השאלה היא מה נעשה עם זה בזמן אמת כדי למנוע את זה.

תום ניסני: אותו דבר לגבי עמדת המשטרה על כיפת שער הרחמים שפשוט הושלכה פיזית למטה, זה פשוט מדהים.

תום ניסני: אבנים מאותה נקודה הושלכו על כביש האופל במשך ימים ארוכים.

תום ניסני: מכאן שאלת הריבונות באופן כללי בהר הבית.

תום ניסני: אני אגע בנושא העתיקות שהוא נושא ש - - -

מירב בן ארי: התייחסו לזה ואני רוצה שהמשטרה תתייחס לזה.

תום ניסני: אין בעיה.

מירב בן ארי: אני מכירה את זה.

תום ניסני: אני רק רוצה להגיד את זה בקצרה.

תום ניסני: זה נושא שנחשפתי אליו בחודש האחרון עוד יותר, זה לא יאומן.

תום ניסני: עתיקות זרוקות בתור חומות אבנים בצד המזרחי.

תום ניסני: כרגע אנחנו דורשים ומצפים מרשות העתיקות ומכל הגורמים לפנות את האבנים האלה למקום בטוח.

תום ניסני: לא יתכן שבהר הבית, המקום הכי קדוש בעולם לא רק לעם היהודי, אנחנו מאפשרים במשמרת שלנו את חוסר הריבונות וההפקרות הזאת.

תום ניסני: הדבר האחרון שכאב לי ביותר זה לראות ביום העצמאות שישה מניפי דגלי ישראל.

תום ניסני: יש סרטון שרץ ברשתות הערביות שאנחנו הפצנו, אני מודה בזה, אנחנו צריכים לטפל בזה.

תום ניסני: בסרטון רואים שוטר שמתנפל על דגל ישראל בצורה שלא ראיתי.

מירב בן ארי: יתייחסו לזה גם.

תום ניסני: לעומת זאת, דגל אש"ף היה תלוי עשרה ימים על כיפת הסלע.

תום ניסני: חייבים להידרש לנושא ולמנוע את זה לשנים הבאות.

מירב בן ארי: אני חייבת לסיים את הדיון.

מירב בן ארי: אני נותנת לביטחוניסטים ואז המשטרה תתייחס לדברים שנאמרו.

אמיר אביבי: אני אשתדל לא לחזור על הדברים שנאמרו.

אמיר אביבי: אני מודה לך על הדיון החשוב הזה ואני רוצה להביע הערכה עמוקה למשטרת ישראל.

אמיר אביבי: יש פה אנשים שלחמתי איתם כתף אל כתף.

אמיר אביבי: אתם עושים עבודת קודש.

מירב בן ארי: לא אמרת את השם שלך.

אמיר אביבי: אמיר אביבי, תת אלוף במילואים ומנכ"ל התנועה.

אמיר אביבי: צריך להגיד שהאסטרטגיה של האויבים שלנו בהיעדר אתוס משותף או היסטוריה משותפת זה לקחת את הנקודה הארכימדית הזאת שנקראת אל-אקצא ולרכז הכל עליה.

אמיר אביבי: זה לא משנה מה נעשה, ואנחנו רואים את זה.

אמיר אביבי: לא משנה מה אנחנו עושים, עלילות הדם ממשיכות.

אמיר אביבי: לא משנה כמה נפתח וכמה אנשים מגיעים זה ממשיך.

אמיר אביבי: כשאנחנו פותחים בצורה שאנחנו פותחים אנחנו נחשפים לסכנות מאוד גדולות שמתבטאות בחוסר ריבונות, במהומות, בחוסר שליטה במצב, בסיכון השוטרים שלנו.

אמיר אביבי: זה מקרין על כל המרחב, על כל המזרח התיכון, על ערביי ישראל, חמאס וכדומה.

אמיר אביבי: צריך לומר שמשנת 2000 ואילך כל האירועים הביטחוניים החמורים בהר הבית היו אירועים שמשלבים ערבים, מחבלים, חלק תומכי דאעש.

אמיר אביבי: אגב, דאעש מתעורר בצורה נרחבת במזרח התיכון ומקרין גם על ישראל.

אמיר אביבי: כשאנחנו מכניסים עשרות אלפי אנשים ללא פיקוח, זו רולטה רוסית.

אמיר אביבי: יגיע יום שיכנס מחבל דאעש עם מטענים וירים את המסגד הזה באוויר.

אמיר אביבי: הם הרימו הרבה מאוד מסגדים במזרח התיכון.

אמיר אביבי: אנחנו ניכנס למלחמה כוללת בכל המזרח התיכון.

אמיר אביבי: אנחנו לא לוקחים מספיק ברצינות את האיום הזה.

אמיר אביבי: אנחנו תקועים בשנות השמונים עם המחתרת היהודית וההתעסקות בנושא של עליית יהודים להר הבית.

אמיר אביבי: אנחנו לא קוראים את התמונה שמאז שנת 2000 ועד היום כל האירועים הביטחוניים החמורים בהר הבית היו מהצד המוסלמי.

אמיר אביבי: אני חושב שבסוף משטרת ישראל צריכה לשאול את עצמה ולהגיד לדרג המדיני על מה היא מסוגלת לשלוט ועל מה היא לא מסוגלת לשלוט.

אמיר אביבי: הסרטון שראינו, אם היו אומרים לי שזה הצנחנים שכובשים את הכותל ב-1967, הייתי מאמין לזה.

אמיר אביבי: זה נראה ממש כמו הפריצה להר הבית ב-1967.

אמיר אביבי: צריך להבין מה באמת המשטרה צריכה בשביל לשלוט באופן אבסולוטי על ההר ולא לסכן את הביטחון של האנשים, של הכותל ושל עצמם, ולא להתרגש מזה שיהיו עלילות דם.

אמיר אביבי: אנחנו רואים שלא משנה מה אנחנו עושים, יש עלילות דם.

אמיר אביבי: צריך לשנות חשיבה מהיסוד על כל הנושא הזה כי בסוף יגיע יום שאנחנו נשלם ביוקר רב מאוד.

אמיר אביבי: אנחנו הגשנו נייר עמדה פרטני בעניין הזה למשטרה.

אמיר אביבי: אני ממליץ לעשות חשיבה מחדש כי הפתיחה הבלתי מבוקרת הזאת היא לא זו שתעצור את עלילות הדם האלה.

אמיר אביבי: תודה.

מירב בן ארי: תודה רבה.

מירב בן ארי: מי מתייחס לשאלות שעלו?

נצ"מ נתן גור: אני אתייחס.

נצ"מ נתן גור: רשמתי לי את מירב הדברים שעלו, אם לא התייחסתי למשהו אני אנסה להתייחס לכל הדברים.

נצ"מ נתן גור: אני רוצה לפתוח ולהגיד, גברתי יושבת הראש, צריך לדעת שהר הבית הוא מקום רגיש.

נצ"מ נתן גור: הפעילות המשטרתית בהר הבית דינה לא כמו פעילות במקום אחר.

נצ"מ נתן גור: יש הרבה רגישויות אחרות שנשקלות גם בהערכות מצב שמבוצעות.

נצ"מ נתן גור: אני לא חושב שמפקד מחוז ירושלים עושה הערכת מצב לשום אתר אחר בירושלים פעם בשבוע, כמו שהוא מקיים להר הבית.

נצ"מ נתן גור: כך גם מפכ"ל המשטרה והשר לביטחון פנים שעושה פורומים בגלל הרגישות של המקום הזה.

נצ"מ נתן גור: עלו פה הרבה דברים כביקורת וכמחמאות, אז תודה לכולם על המחמאות.

נצ"מ נתן גור: אנחנו נמצאים בתקופה מאוד מאתגרת בכל הארץ, לא רק בירושלים.

נצ"מ נתן גור: ראינו פיגועים באלעד, בבני ברק, בחדרה.

נצ"מ נתן גור: אנחנו בתקופה מאוד מאתגרת.

נצ"מ נתן גור: יש פריסה מאוד גדולה של משטרת ישראל בכל הארץ.

נצ"מ נתן גור: אני חושב שזה המקום להודות לשוטרים וללוחמים שמוסרים את נשמתם למען המקום.

נצ"מ נתן גור: השוטרים הם לא ילדים, הם אנשים עם משפחות וילדים שעומדים בשערי הר הבית בצורה מאוד אמיצה וערכית.

מירב בן ארי: אתה יכול להגיד שהם עומדים שעות עם ציוד.

איתמר בן גביר: בפחות מידי כסף.

מירב בן ארי: כמה שוטרים חסרים?

נצ"מ נתן גור: רק בהר הבית עצמו לפחות 34 שוטרים.

מירב בן ארי: הם בכלל לא רוצים לבוא לעבוד.

איתמר בן גביר: מי ילך לעבוד עם משכורת כזאת בלי שעות נוספות עם ימים, חגים, שבתות?

מירב בן ארי: הוא עומד עם ציוד מלא במשך שמונה שעות.

איתמר בן גביר: מעריצים אותם.

נצ"מ נתן גור: יש שוטרים מאוד ערכיים ונחושים.

נצ"מ נתן גור: אני חייב להתייחס לטקטיקה שעלתה פה, על השוטרים שעמדו מול המסגד.

מירב בן ארי: אני התייחסתי לזה גם.

נצ"מ נתן גור: אני חושב שאי אפשר לבקר אותנו מבחינה טקטית, כי אנחנו עושים את זה בצורה מאוד מקצועית אמיצה ושקולה.

נצ"מ נתן גור: בסוף אנחנו לא רוצים לייצר נפגעים, לא מהצד הזה ולא מהצד של השוטרים, בגלל דרך טקטית לא נכונה.

נצ"מ נתן גור: כל מה שנקבע שם הן פעולות טקטיות מאוד משמעותיות.

נצ"מ נתן גור: דרך אגב, השוטרים האלה עוברים אימונים טקטיים כדי לפרוץ או להיכנס למקום הזה - - -

מירב בן ארי: כן, הבנתי שרונן אמר שעשיתם אימונים.

נצ"מ נתן גור: לפני הרמדאן כל השוטרים האלה עברו אימונים.

נצ"מ נתן גור: שוטר שלא עובר אימונים לא נמצא בכוחות האלה.

נצ"מ נתן גור: אנחנו לוקחים את הנושא הזה בצורה מאוד רגישה.

נצ"מ נתן גור: אני אענה להרבה דברים שנשאלתי.

נצ"מ נתן גור: קודם כל, לשאלתו של חבר הכנסת ניר ברקת בנושא המדיני, בסוף אני השתתפתי - - -

מירב בן ארי: אתם מבצעים מדיניות, אתה לא צריך להתייחס לזה.

נצ"מ נתן גור: אנחנו יושבים בפורום מקצועי עם המלצות שאנחנו מעבירים.

נצ"מ נתן גור: אני מאמין שחלקן מגיעות לגורמים מדיניים.

נצ"מ נתן גור: יש עצמאות למפקד המחוז.

נצ"מ נתן גור: בסוף מפקד מחוז ירושלים הוא עצמאי להיכנס פנימה או לא להיכנס פנימה.

מירב בן ארי: תדבר איתנו על האחריות שלכם, על הדגלים, מדיניות זו האחריות שלנו.

נצ"מ נתן גור: הוא פנה בנושא של עצמאות מפקד המחוז להחליט אם להיכנס באירוע כזה, אז יש לו עצמאות.

נצ"מ נתן גור: כמובן שהוא מסתכל מבחינה מקצועית ומבצעית על המענה שאנחנו יכולים לתת בזמן שאנחנו נכנסים לתוך הר הבית.

נצ"מ נתן גור: דין כניסה להר הבית כשיש 100,000 מתפללים הוא לא דין כמו שיש 5,000 מתפללים.

מירב בן ארי: זאת אומרת שההחלטה להיכנס למסגד הייתה החלטה שקיבל מפקד מחוז ירושלים.

נצ"מ נתן גור: זה לפחות מה שאני קיבלתי ממנו.

נצ"מ נתן גור: אם זה עבר עוד התייעצויות או דברים שאחרים היו מעורבים - - -

מירב בן ארי: זה גם מה שאני קיבלתי ממנו.

נצ"מ נתן גור: יכול להיות, אני לא רוצה להגיד דברים שאני לא יודע.

נצ"מ נתן גור: אני רוצה להתייחס לכמה דברים שעלו פה.

נצ"מ נתן גור: בנושא המוראביטון והמוראביטת, אני לא רוצה לפרט איך אבל הנושא הזה על סדר היום ומטופל בצורה מאוד משמעותית בזמן זה.

נצ"מ נתן גור: דרך אגב, אציין שעכשיו קיבלתי הודעה שהוגשה הצהרת תובע, בהמשך לזה שממשיכים להתבצע מעצרים ותיקים.

נצ"מ נתן גור: ברגע זה הוגשה הצהרת תובע נגד אחד מהאנשים שהסיתו באירועים האחרונים ברמדאן.

נצ"מ נתן גור: היום הוחלט להגיש הצהרת תובע תוך תקופת מעצר ולהגיש נגדו כתב אישום.

נצ"מ נתן גור: מדובר בבחור מאוד משמעותי, אני מאמין שזה יתפרסם בדקות הקרובות ואתם תבינו מי זה הבחור.

נצ"מ נתן גור: במקביל לזה, אחד הבכירים שמזוהה עם ארגון - - הסית בהר הבית ונעצר.

נצ"מ נתן גור: גם נגדו הוגש כתב אישום ומעצר עד תום ההליכים.

נצ"מ נתן גור: חברתי מהפרקליטות דיברה על המעצר הזה.

נצ"מ נתן גור: זה לעניין המעקב שלנו אחרי דרשות, אנחנו עוקבים.

נצ"מ נתן גור: להגיד שאם מתרכזים 15 אנשים בפינה בהר הבית, מישהו דורש להם ואני יודע בדיוק מה היה שם, לא.

נצ"מ נתן גור: הדרשות המרכזיות שמושמעות ברמקולים והדרשות הבסיסיות שמושמעות בהר הבית, אנחנו עוקבים אחר כל דרשה כזאת.

נצ"מ נתן גור: הדרשות האלה מתקיימות בעיקר בימי שישי.

נצ"מ נתן גור: אנחנו נמצאים שם ושומעים את זה.

נצ"מ נתן גור: המוראביטת מטופל, יש ביניהן גם מורחקות בצו ממ"ס גם היום.

נצ"מ נתן גור: אנחנו מכירים את התהליך שהיה ואני רוצה להזכיר לכם שגם כשהיינו פה בדיון עלו היום בבוקר יהודים להר הבית ואף אחד לא קרא להם בשום מילה.

יהודה גליק: ביום העצמאות כן קראו.

יהודה גליק: היית שם וראית שצעקו אללה הוא אכבר לכל הקבוצות היהודיות שעלו לשם.

נצ"מ נתן גור: אני לא ראיתי שזה כל כך הפריע לך, עלית ועשית את המסלול.

נצ"מ נתן גור: דרך אגב - - -

איתמר בן גביר: זה כן מפריע כשהם צועקים לך לטבוח ביהודים ואללה הוא אכבר.

נצ"מ נתן גור: יש הבדל בין הקריאות ואנחנו יודעים לפזר כשהקריאות הופכות לקריאות לאומניות או דברים כאלה.

איתמר בן גביר: אתם עוצרים את המוראביטת?

מירב בן ארי: אנחנו לא שואלים עכשיו שאלות כי אנחנו חורגים בזמן.

נצ"מ נתן גור: אנחנו עושים הכל.

נצ"מ נתן גור: יהודה גליק שעלה להר הבית ביום העצמאות הלך במסלול שהוא הלך בו כל השנים, והוא היה נקי מאבנים לגמרי.

נצ"מ נתן גור: אני מאמין שהאירועים האלה התרחשו כשהיו 80,000-100,000 אנשים.

נצ"מ נתן גור: נכון, יותר קשה לנו להגיב כשיש מספר כזה של מתפללים בהר הבית.

נצ"מ נתן גור: לגבי העצורים, נתנו פה פירוט.

נצ"מ נתן גור: חברתי גם אמרה שיש פה עצורים אשר עצורים כיום והוגשו נגדם כתבי אישום.

נצ"מ נתן גור: יש כאלה שמוגש נגדם כתב אישום לא בתוך תקופת המעצר.

נצ"מ נתן גור: יש מעצרים מנהליים שהתבצעו ויש הרבה הרחקות שהתבצעו על ידי מפקד המחוז.

נצ"מ נתן גור: זה מספר שלא ידענו אף פעם, 223 מורחקים בחודש זה לא מספר שהיה אי פעם.

נצ"מ נתן גור: אנחנו מדברים אולי על 120 בשנה שהיו מורחקים ב-2021, ופה אנחנו מדברים על חודש אחד בו הורחקו 223 אנשים בצו ממ"ס.

נצ"מ נתן גור: זה מספרים שלא היו.

נצ"מ נתן גור: דרך אגב, אני כבר 29 שנים במחוז ירושלים ואני לא זוכר שנעצרו 425 עצורים מתוך המסגד באף אירוע שהיה.

נצ"מ נתן גור: אני לא זוכר שקרה דבר כזה.

יהודה גליק: כי זה לא היה, זה האירוע הכי נורא שקרה.

יהודה גליק: זה האירוע הכי נורא שהיה ב-40 השנים האחרונות.

נצ"מ נתן גור: היה.

יום טוב חי כלפון: יהודה, אתה לא יכול להגיד שלא היה.

יהודה גליק: כמו זה לא היה.

יום טוב חי כלפון: ב-2017 לא היו אירועים כאלה?

יהודה גליק: לא, כמו זה לא היה.

מירב בן ארי: היה, אנחנו יודעים שהיה.

נצ"מ נתן גור: אני לא זוכר אירוע בסדר גודל כזה שהיה בהר הבית עם מעצרים וכניסה למסגדים.

נצ"מ נתן גור: לא בכל אירוע אנחנו נכנסים למסגדים מתוך שיקול דעת והיערכות מבצעית.

נצ"מ נתן גור: לא כל אירוע גם מצריך כניסה למסגדים.

נצ"מ נתן גור: זה נעשה תוך כדי שיקול דעת והערכות מצב ששותפים להן מפקד המחוז ומפכ"ל המשטרה.

נצ"מ נתן גור: זה לא עובר כהרף עין אצל אף אחד.

נצ"מ נתן גור: זה לגבי העצורים.

נצ"מ נתן גור: לגבי הסיפור של הדגלים, גם פה יש שיקולים מבצעיים שמתקבלים מתי להוריד ואיך להוריד את הדגל.

נצ"מ נתן גור: בסוף הדגלים הורדו.

נצ"מ נתן גור: נכון שהם היו שם ימים ארוכים, אבל בסוף יש היבטים ושיקולים מקצועיים שאנחנו מקיימים.

נצ"מ נתן גור: אף אחד לא שולף משהו מהמותן.

נצ"מ נתן גור: כל גורמי המודיעין הטובים ביותר יושבים בהערכות מצב האלה ומקבלים את ההחלטות.

קריאה: אתם מבינים שהם מקבלים רוח גבית עם הדגלים האלה?

מירב בן ארי: הדגל הזה של התמיכה בחמאס, תוך כמה זמן הוא ירד?

נצ"מ נתן גור: השלט הגדול?

מירב בן ארי: כן.

נצ"מ נתן גור: אולי תוך שעה.

מירב בן ארי: מהרגע שידעתם?

נצ"מ נתן גור: זה היה בזמן תפילה של חג עיד אל פיטר, היו קרוב ל-50,000 אנשים בהר הבית.

נצ"מ נתן גור: ברגע שזה התמוסס - - דרך אגב, הם הבינו שאנחנו הולכים להיכנס, הם הורידו אותו ואנחנו תפסנו אותו אחר כך.

מירב בן ארי: מה לגבי מה שאמרו כאן על תחנת המשטרה?

נצ"מ נתן גור: קודם כל, לא מדובר בתחנת משטרה.

נצ"מ נתן גור: זו עמדה שהייתה קיימת שם ולא המשטרה שמה אותה שם.

נצ"מ נתן גור: המשטרה אולי השתמשה בה בחלק גדול מהאירועים כי אנחנו נמצאים גם עכשיו בשער הרחמים בתצפית.

נצ"מ נתן גור: גם עכשיו וגם בלילה אנחנו נמצאים שם.

נצ"מ נתן גור: היה קצת קר אז השתמשנו, אבל המשטרה לא שמה את זה.

נצ"מ נתן גור: נקודת המשטרה נמצאת במקום אחר ואף אחד לא הגיע אליה במהלך החודש האחרון.

נצ"מ נתן גור: לעניין העצורים, צריך להבין שיותר קשה להביא למעצר עם ראיות טובות מישהו רעול פנים.

נצ"מ נתן גור: מישהו שזרק אבנים, נכנס למסגד והחליף בגדים, זה יותר קשה ראייתית.

נצ"מ נתן גור: גם אם הוא נעצר באותו רגע בתוך המסגד, היה קשה לנו לשייך אותו לאירוע - - -

איתמר בן גביר: אבל כל ה-800 עשו את זה?

איתמר בן גביר: נכנסו והחליפו בגדים?

איתמר בן גביר: מירב, גם את שאלת על הפער, גם אותך זה מטריד.

איתמר בן גביר: 800 עצורים ו-25 כתבי אישום.

מירב בן ארי: אני יודעת שמטריד אותי הפער הזה - - -

איתמר בן גביר: יש להם יכולות מצוינות, הם יודעים לעבוד.

מירב בן ארי: אתה יודע, מצד אחד זה מטריד אותי אבל מהצד השני אני שמחה לדעת שכל כך הרבה עצורים נעצרים על ההר.

מירב בן ארי: כשאתה מגיע למפקד המחוז והוא מראה לך תמונות של מאות עצורים שאפילו לשנע אותם אי אפשר, ולא התחלתי לדבר על זה שאין מקום בבתי המעצר.

מירב בן ארי: בתוך כל זה, המטרה בסוף היא להביא אותם לדין.

מירב בן ארי: יש עשרות שכבר במעצר תום הליכים, ובתוכם יש הליכים שמתנהלים עכשיו בחקירות.

מירב בן ארי: כן, זה חשוב לי, ברור שהייתי רוצה לראות - - -

איתמר בן גביר: זה מעט מידי.

איתמר בן גביר: אני לא אומר לך 800 מתוך 800, אבל 200 מתוך 800 זה סביר.

מירב בן ארי: מי כמוך יודע איך נראה מגרש הרוסים.

איתמר בן גביר: כשרוצים, משטרת ירושלים לא יכולה להעביר לרמלה?

איתמר בן גביר: לא היינו בסרט הזה?

איתמר בן גביר: יש בעיה קטנה איתי, אני מכיר את כל הטריקים, זו הבעיה.

איתמר בן גביר: אי אפשר לשים ברמלה או נווה תרצה?

איתמר בן גביר: מה קרה?

מירב בן ארי: זה לא משנה.

מירב בן ארי: אני רוצה שתסיים ואז אני אסכם - - -

איתמר בן גביר: שלא תביני, אני מעריך את העבודה שלהם, אבל צריך לתת להם יותר - - -

מירב בן ארי: נתי, אתה עושה עבודה טובה מאוד.

איתמר בן גביר: הוא עושה עבודה מצוינת וצריך לקבל גב מוחלט.

יום טוב חי כלפון: תן לו להמשיך.

איתמר בן גביר: תדעי לך שבבית שלי הסנגור הכי גדול של המשטרה כל הזמן זו איילה.

מירב בן ארי: היא הייתה כאן בדיון.

נצ"מ נתן גור: בזמן שדיברנו קצין אח"מ שלח לנו שכרגע מתנהלים מעל 100 תיקים שכנראה יוגשו בהם גם כתבי אישום בתהליך.

נצ"מ נתן גור: נכון, יש מצלמות בהר הבית, גם היום יש לנו תמונות של אנשים שנמשיך לעצור.

נצ"מ נתן גור: המעצרים ימשיכו, זה לא נגמר במעצר באותו גל.

נצ"מ נתן גור: חלק גדול מהאירועים, אני מזכיר לכולם, לא היינו בכלל עוצרים אלא רק מפזרים.

נצ"מ נתן גור: בניגוד לשנים קודמות, מפקד המחוז קיבל החלטה להוציא עצורים.

נצ"מ נתן גור: זה לא דבר שהיינו רואים כל יום בהר הבית ואני חושב שזו נקודה מאוד משמעותית.

נצ"מ נתן גור: לשאלה מי מגיע להר הבית, מי שרוצה להתפלל מגיע.

נצ"מ נתן גור: השנה בהגבלות של השטחים אנשים מעל גיל 50 יכלו להיכנס במעברים וגיל 40 רק באישורים שנתנו דרך המינהל.

נצ"מ נתן גור: זה לגבי השאלה על תפילות המוסלמים.

יום טוב חי כלפון: אז השב"ב הצעירים הם ערבים ישראליים או מזרח ירושלים, לא פלסטינים.

נצ"מ נתן גור: או כאלה שהצליחו להיכנס לא מהמעברים, אני לא יודע להגיד במאה אחוז.

נצ"מ נתן גור: כעיקרון השנה הוחלט על 50 ללא אישור, בין 40-50 וילדים עד גיל 12.

נצ"מ נתן גור: זה מה שהוחלט בכניסות.

נצ"מ נתן גור: מי שגר בתוך תחומי מדינת ישראל - - -

איתמר בן גביר: יש מחר דיון בוועדת חוץ וביטחון על הגדרות.

נצ"מ נתן גור: היה חמ"ל תודעה מאוד משמעותי וגדול שהצליח לנטר המון אירועים, זה שינוי מהשנה שעברה.

נצ"מ נתן גור: שני החמ"לים שהוקמו פעלו לדעתי בצורה מעוררת כבוד.

מירב בן ארי: אתה רואה את כל מה שקורה על ההר, לא בתוך המסגד אלא מסביב?

מירב בן ארי: זה המצלמות שלכם?

נצ"מ נתן גור: אין לנו מאה אחוז, אבל אנחנו רואים חלקים גדולים.

מירב בן ארי: הסרטונים שהבאת זה מהמצלמות שלכם?

נצ"מ נתן גור: כן.

נצ"מ נתן גור: חלק זה מהמתעדים שהיו עם הכוחות וחלק זה מצלמות קבועות שנמצאות אצלנו.

נצ"מ נתן גור: חמ"ל התודעה הצליח לנטר המון, אני לא יודע להגיד את המספרים.

נצ"מ נתן גור: הוא הצליח לנטר מאות אירועים שנתנו תודעה אחרת לאירועים.

נצ"מ נתן גור: זה חמ"ל שהוקם השנה ואני מאמין שיאמצו אותו גם בשנים הבאות, בטח ובטח את המפקדה המשימתית של החקירות בראשות קצין האח"מ המחוזי שהוא הסמכות הכי בכירה מבחינת מחוז ירושלים בנושא.

נצ"מ נתן גור: גם לו היו שותפים ארציים, כל מה שהיינו צריכים באותו רגע כמו מעבדות מז"פ, הכל נפתח לנו ורושת.

נצ"מ נתן גור: כל משטרת ישראל התגייסה למען המטרה הזאת, לתת גם בשבתות וגם בימים שבדרך כלל אין מענה, הכל נרתם לתוך אותה נקודה.

נצ"מ נתן גור: זה לסוגיית הניטור.

מירב בן ארי: נתי, תגיד בבקשה משפטי סיכום כי אנחנו חייבים לסכם את הדיון.

מירב בן ארי: אל תדאג, אנחנו עוסקים בהר הבית בוועדה כמו שלא עסקו כאן לפני.

נצ"מ נתן גור: אני רוצה להגיד שאנחנו לא רק מגיבים, אנחנו עושים הרבה פעילויות מניעה בכל מיני דרכים כאלה ואחרות עם השותפים שיש לנו מכל גורמי המודיעין, גם צה"ל, גם שב"כ וכל האנשים.

נצ"מ נתן גור: אני חושב שבסוף נערכנו לחודש הזה בצורה מאוד טובה ואפקטיבית.

נצ"מ נתן גור: אני חושב שכל ההחלטות שהתקבלו היו החלטות מקצועיות וערכיות שבאו ממקום של לאפשר לכולם.

נצ"מ נתן גור: היינו בחודש מאוד מורכב.

נצ"מ נתן גור: דרך אגב, בפעם הקודמת שיצא חול המועד בזמן הרמדאן, ויתקן אותי איתמר אם אני טועה, זה היה אולי לפני 18 שנים בסוכות.

נצ"מ נתן גור: חול המועד היה שבוע מאוד מאתגר, ובסוף עלו פה מספרים של יהודים, שמשון יודע את זה.

נצ"מ נתן גור: אני לא חושב שבאף חול מועד - - -

מירב בן ארי: לא הייתה שנה כזאת, גם לא יום העצמאות כזה.

נצ"מ נתן גור: אני יכול להגיד לכם שביום העצמאות ב-2021 עלו 200 יהודים להר הבית, ופה עלו 923.

מירב בן ארי: יש לי את המספרים.

שמשון אלבוים: לא היה דבר כזה וזה ייאמר לשבחה ולזכותה של המשטרה שדואגת שהר הבית יהיה פתוח בחגים.

שמשון אלבוים: אנשים מרגישים ביטחון שאם הם יגיעו הר הבית יהיה פתוח.

שמשון אלבוים: זו הסיבה הכי גדולה לזה - - -

קריאה: צר לי לאכזב, המספרים זה בזכות עם ישראל ולמרות כל התנאים.

איתמר בן גביר: מה הבעיה להגיד את הדברים הטובים?

איתמר בן גביר: למה לא לשבח בדברים הטובים?

מירב בן ארי: זו הייתה הערה מיותרת.

מירב בן ארי: אם לא היה כאן - - -

קריאה: זאת האמת.

מירב בן ארי: זה לא קשור לאמת.

מירב בן ארי: יש מקומות בהם אפשר להגיד מילה טובה.

איתמר בן גביר: אני עליתי להר הבית לפני כחודש ואני רוצה להגיד לך שהם לא נתנו לאף אחד לקלל אותי או להתקרב אליי.

איתמר בן גביר: כשמגיע לשבח, נשבח.

מירב בן ארי: סיימנו את הדיון.

מירב בן ארי: נתי, דברי סיכום בבקשה.

קריאה: גברתי, השאלה שלא נשאלה היא האם שוטר או קצין הוזמן למח"ש בתקופה הזאת.

מירב בן ארי: אדוני, הדיון הסתיים.

קריאה: בשביל לדעת אם צריך לתת לו הגנה.

קריאה: אם שוטר נעצר על ידי מח"ש או משהו כזה בהתפרעויות.

מירב בן ארי: מספיק.

מירב בן ארי: נתי, מילות סיכום בבקשה.

נצ"מ נתן גור: אנחנו לא נמצאים פה כדי לקבל תודות מאנשים, רובנו נמצאים פה משליחות.

נצ"מ נתן גור: אני חושב שזה התפקיד הכי מאתגר ואני שמח על כל רגע שאני יכול להיות בתפקיד הזה.

נצ"מ נתן גור: אני עצוב שאני עוזב אותו מצד אחד, אבל אני מתקדם אז - - -

איתמר בן גביר: וגם קצת לנוח.

מירב בן ארי: אל תדאג, באזור השרון הוא לא ינוח.

נצ"מ נתן גור: יש עוד שוטרים ולוחמים במג"ב ויש לנו שותפים מלאים בכל גופי הביטחון שעושים עבודה מאוד מקצועית.

נצ"מ נתן גור: אני יודע שיש הרבה אנשים שחושבים שזה מתבטא בצורה אחרת, אבל כולם עושים את זה בצורה אמיצה, ערכית ונחושה, ואוהבים את מה שהם עושים.

נצ"מ נתן גור: תודה רבה.

מירב בן ארי: תודה רבה נתי.

מירב בן ארי: אנחנו מתכנסים לסיכום.

מירב בן ארי: קודם כל, אני מודה לשוטרי מחוז ירושלים ולמפקד המחוז דורון תורג'מן.

נצ"מ נתן גור: את חייבת להודות לכל השוטרים במדינת ישראל כי אין שוטר שלא ביקר בחודש הזה בירושלים.

מירב בן ארי: אם יש משהו שאני עושה זה להודות לשוטרים, תאמין לי.

מירב בן ארי: אני פשוט חושבת שבגלל סקירה שקיבלתי ממפקד המחוז לפני שניהלתי את הדיון כאן, ראיתי את הסרטונים והבנתי עם מה אתם מתמודדים.

מירב בן ארי: אמרתי את זה גם בתחילת הדברים שלי, יש גם גורמים בחו"ל שהבאתי להם את הסרטונים כדי שיראו עם מה התמודדתם.

מירב בן ארי: אני יודעת שגם שר החוץ לפיד היה מעורב בחמ"ל ההסברה, אני יודעת שהוא פתח חמ"ל הסברה.

מירב בן ארי: כמה שנסביר את עצמנו בעולם, תמיד נהיה בנקודת חולשה.

מירב בן ארי: מה לעשות, זה כמו שבשומר חומות לכותרת Israel under attack היו 20,000 שיתופים ו- Gaza under attack קיבלה 3,000,000 שיתופים.

מירב בן ארי: זה דוד וגוליית, יחסי הכוחות לא דומים בכלל.

מירב בן ארי: עדיין זה שפרסמתם את הסרטונים ואת מצלמות הגוף, זה שראינו בתחילת הדיון, מי שהיה כאן בתחילת הדיון כמו חברי הכנסת איתמר ויום טוב, ראינו את הסרטונים, את האבנים, את המקלות, את זה ששיחקו שם כדורגל, את רעולי הפנים.

מירב בן ארי: אני מתחברת למה שיהודה גליק אמר.

מירב בן ארי: זה היה רמדאן מאוד קשה ברמת ההסתה והאלימות שראינו על ההר, עובדה גם שהפעם האחרונה שנכנסו לתוך המסגד הייתה ב-2017 והשנה כי רמת האלימות וההסתה עלתה.

מירב בן ארי: אני שמחה על המעצרים ועל זה שעדיין ממשיכים בחקירות ומביאים ראיות.

מירב בן ארי: ברור שהייתי רוצה יותר, הייתי רוצה הרבה יותר עצורים כדי לשפר את כושר ההרתעה שלנו.

מירב בן ארי: גם זה שמפקד המחוז מרחיק כמות של יותר מ-200 אנשים מההר, זה לא היה.

מירב בן ארי: אנחנו מתמודדים עם הסתה ואלימות מטורפת, מגלי טרור בתוך המדינה ועד התנהלות שברור לי שמעל הכל יש הסתה מכוונת שנובעת הרבה מחמאס בעזה, מלקחת גרזן לאלעד ועד לעלות להר עם זיקוקים ואחר כך להתלונן שהמשטרה שורפת את ההר.

מירב בן ארי: זה דברים שמוציאים את דיבתנו ולכן ביקשתי לכנס את הדיון הזה ולהביא את הסרטונים האלה.

מירב בן ארי: במקביל אני אומרת לכם שהוועדה הזאת תנהל דיונים, וכבר עשינו את זה גם במושב הקודם.

מירב בן ארי: הבטחתי שנעשה גם צוות מצומצם והוא יהיה.

מירב בן ארי: אני מאוד מקווה שנמשיך כדי לעבוד ולתת מתווה הולם ליהודים על הר הבית כי זה חשוב.

מירב בן ארי: נאמרו כאן דברים מארגון אחד, אבל בסוף כבשת הרש ומי שנמצא במיעוט זה היהודים שבאים בשעות קצובות ותחת אבטחה.

מירב בן ארי: ראיתי את זה בעצמי וגם יום טוב שעלה ביום העצמאות ראה את זה.

מירב בן ארי: אגב, אמרה כאן קרן ברק, ביקשתי מקצין הכנסת ואני אבקש ממנו שוב בסיכום להוציא הבהרות מה מותר ומה אסור לחברי הכנסת על ההר, זה לא מספיק ברור.

מירב בן ארי: ביקשתי את זה כשעשינו את הדיון על חסינות חברי הכנסת.

מירב בן ארי: חשוב שיידעו.

מירב בן ארי: אגב, אני יכולה להגיד לכם שכשאני רציתי לעלות להר, כל ההתנהלות של חברי הכנסת היא אחרת ולא כמו אזרחים.

מירב בן ארי: לכן אפילו את הדבר הזה אנחנו לא יודעים וגם את זה אנחנו נחדד.

מירב בן ארי: אנחנו נמשיך לעקוב כדי לתת פתרונות.

מירב בן ארי: גם תום ניסני מהר הבית וגם עמותות כמו שמשון ואחרים יודעים שיש להם ערוץ פתוח אליי ושדברים שהם שולחים, בטח גם לחברי הכנסת הפעילים, הם מטופלים ואנחנו מעבירים אותם הלאה כדי לתת ליהודים את האפשרות להתנהל בבטחה על ההר.

מירב בן ארי: אני יודעת שאתם עושים את המקסימום כדי לעשות את זה.

מירב בן ארי: אנחנו נמשיך לעקוב, אתה יכול גם להגיד לממ"ר שיחליף אותך.

מירב בן ארי: אני אפגוש אותך בשרון, כמובן, אבל תגיד לו שהוועדה הזאת מתכנסת - - -

איתמר בן גביר: מי מחליף אותך?

מירב בן ארי: הוא לא יודע או שהוא לא רוצה להגיד לנו.

נצ"מ נתן גור: זה עוד לא נקבע.

מירב בן ארי: אל תדאג, הוא יבוא לפה גם.

מירב בן ארי: תעביר לו שהוועדה לביטחון פנים מנהלת מעקב על כל מה שקשור להתנהלות בהר הבית של יהודים, אבל גם כמובן של המוסלמים.

מירב בן ארי: לא סתם יום טוב אמר את זה, גם בתוך המוסלמים וגם אני ראיתי ניסיונות של מוסלמים לבלום התפרעויות של ערבים.

מירב בן ארי: הם מעטים, גם מהווקף מגיעים, אבל הם מעטים מול רבים.

מירב בן ארי: גם את זה צריך - - -

איתמר בן גביר: יש גם גורמים מהווקף שמסיתים.

מירב בן ארי: התעסקתי ודיברתי גם על זה.

מירב בן ארי: אני רוצה להגיד שחשוב לנו, גם חברי הכנסת אמרו את זה, שתחזקו את השוטרים והשוטרות שנמצאים במשטרת ישראל, במחוז ירושלים ובהר הבית.

מירב בן ארי: אנחנו ככנסת נעשה את המקסימום כדי שנוכל לחזק, אבל אתם מגיעים לפה גם כדי לשמוע את הביקורת, ושמעתם אותה.

מירב בן ארי: הייתה כאן ביקורת לאורך כל הדיון וזה בסדר גמור כל עוד היא נאמרת בצורה נאותה.

מירב בן ארי: אני יכולה להגיד לכם שבכל וועדה לביטחון פנים, איתמר, בטח על מחוז ירושלים כי יש לנו קשרים טובים עם מפקד המחוז, הם מסיימים את הדיון, הולכים למשטרה ועושים הפקת לקחים.

מירב בן ארי: הדברים שנאמרים פה הם לא רק מבחינת הוצאת קיטור, כי אנחנו מלווים ויודעים שיש הפקת לקחים בתוך המשטרה.

מירב בן ארי: זו נקודה מאוד חשובה ואנחנו מודים לכם על זה.

מירב בן ארי: אנחנו נמשיך לעקוב אחר ההתנהלות בהר הבית.

מירב בן ארי: אני מודה לכולם, הישיבה נעולה.